/* COM/2010/0459 final - NLE 2010/0240 */ Ehdotus: NEUVOSTON ASETUS (EU) N:o …/2010 Iraniin kohdistuvista rajoittavista toimenpiteistä ja asetuksen (EY) N:o 423/2007 kumoamisesta





[pic] | EUROOPAN KOMISSIO | Bryssel 31.8.2010 KOM(2010) 459 lopullinen 2010/0240 (NLE) Ehdotus: NEUVOSTON ASETUS (EU) N:o …/2010 Iraniin kohdistuvista rajoittavista toimenpiteistä ja asetuksen (EY) N:o 423/2007 kumoamisesta (komission ja EU:n ulkoasioiden ja turvallisuuspolitiikan korkean edustajan yhdessä esittämä) PERUSTELUT 1. Neuvosto hyväksyi 26. heinäkuuta 2010 päätöksen 2010/413/YUTP, jolla vahvistettiin vuonna 2007 käyttöön otetut rajoittavat toimenpiteet ja otettiin käyttöön uusia Iraniin kohdistuvia toimenpiteitä YK:n turvallisuusneuvoston päätöslauselman 1929 (2010) noudattamiseksi. Lisäksi sillä vahvistettiin Eurooppa-neuvoston 17. kesäkuuta 2010 antamassaan julkilausumassa pyytämät liitännäistoimenpiteet. 2. Näihin rajoittaviin toimenpiteisiin sisältyy etenkin kaksikäyttötuotteiden ja -teknologian sekä sellaisten laitteiden kauppaa koskevia uusia rajoituksia, joita voidaan käyttää sisäisissä tukahduttamistoimissa, Iranin öljy- ja kaasuteollisuudessa käytettävien keskeisten laitteiden kauppaa ja tälle teollisuudenalalle tehtäviä investointeja koskevia rajoituksia, uraanin louhintaan ja ydinteollisuuteen tehtäviä iranilaisia investointeja koskevia rajoituksia, varainsiirtoa Iraniin ja Iranista koskevia rajoituksia, Iranin pankkialaa koskevia rajoituksia, Iranin pääsyä unionin vakuutus- ja joukkovelkakirjamarkkinoille koskevia rajoituksia sekä tiettyjen palvelujen tarjoamista iranilaisille aluksille ja rahti-ilma-aluksille koskevia rajoituksia. 3. Neuvosto sääti myös uusista henkilöryhmistä, joiden varat ja taloudelliset resurssit on jäädytettävä, sekä tietyistä muista teknisistä muutoksista voimassa oleviin toimenpiteisiin. 4. Kaksikäyttötuotteita koskevat rajoittavat toimenpiteet olisi laajennettava kattamaan kaikki asetuksen (EY) N:o 428/2009 liitteeseen I kuuluvat tuotteet ja teknologia lukuun ottamatta sen ryhmää 5. Ryhmään 5 kuuluvat nykyään kielletyt tuotteet ja teknologia olisi kuitenkin pidettävä kiellettyinä. Lisäksi on tarkoituksenmukaista kieltää jotkin tuotteet ja teknologia, joihin sovellettiin asetuksen (EY) N:o 423/2007 3 artiklan mukaista vientilupavaatimusta. 5. Olisi laadittava luettelo öljy- ja kaasuteollisuuden keskeisistä tuotteista ja teknologiasta sen varmistamiseksi, että talouden toimijat ja tullihallinnot toteuttavat rajoittavia toimenpiteitä tehokkaasti. Ehdotetun asetuksen 8 artiklassa tarkoitetusta öljy- ja maakaasuteollisuuden keskeisten laitteiden luettelosta tehdään erillinen täydentävä ehdotus. 6. Öljy- ja kaasuteollisuuteen tehtäviä investointeja koskevien rajoitusten olisi katettava tietyt keskeiset toiminnot, kuten siirtopalvelut, jotta rajoitukset olisivat tehokkaita. Samasta syystä rajoitusten olisi kohdistuttava öljy- ja kaasuteollisuuden yhteisyrityksiin sekä muuntyyppisiin yhteenliittymiin ja yhteistyömuotoihin. 7. Jotta Iranin unionin alueelle tekemiä investointeja koskevat rajoitukset olisivat tehokkaita, tarvitaan toimenpiteitä, joilla kielletään unionin lainkäyttövaltaan kuuluvia luonnollisia tai oikeushenkilöitä, yhteisöjä ja elimiä mahdollistamasta tai hyväksymästä tällaisia investointeja. 8. Tämän vuoksi on tarpeen muuttaa ja täydentää Iraniin kohdistuvista rajoittavista toimenpiteistä 19. huhtikuuta 2007 annettua asetusta (EY) N:o 423/2007. Selvyyden vuoksi komissio ja EU:n ulkoasioiden ja turvallisuuspolitiikan korkea edustaja ehdottavat asetuksen korvaamista uudella konsolidoidulla asetuksella. 9. 2010/0240 (NLE) Ehdotus: NEUVOSTON ASETUS (EU) N:o …/2010 Iraniin kohdistuvista rajoittavista toimenpiteistä ja asetuksen (EY) N:o 423/2007 kumoamisesta EUROOPAN UNIONIN NEUVOSTO, joka ottaa huomioon Euroopan unionin toiminnasta tehdyn sopimuksen ja erityisesti sen 215 artiklan, ottaa huomioon 26 päivänä heinäkuuta 2010 hyväksytyn neuvoston yhteisen kannan 2010/413/YUTP[1] Iraniin kohdistuvista rajoittavista toimenpiteistä ja yhteisen kannan 2007/140/YUTP kumoamisesta, ottaa huomioon EU:n ulkoasioiden ja turvallisuuspolitiikan korkean edustajan ja komission yhteisen ehdotuksen, sekä katsoo seuraavaa: 10. Neuvosto hyväksyi 26 päivänä heinäkuuta 2010 päätöksen 2010/413/YUTP, jolla vahvistettiin vuonna 2007 käyttöön otetut rajoittavat toimenpiteet ja otettiin käyttöön uusia Iranin islamilaiseen tasavaltaan, jäljempänä ’Iran’, kohdistuvia toimenpiteitä YK:n turvallisuusneuvoston päätöslauselman 1929 (2010) noudattamiseksi sekä vahvistettiin Eurooppa-neuvoston 17. kesäkuuta 2010 antamassaan julkilausumassa pyytämät liitännäistoimenpiteet. 11. Näihin rajoittaviin toimenpiteisiin sisältyy etenkin kaksikäyttötuotteiden ja -teknologian sekä sellaisten laitteiden kauppaa koskevia uusia rajoituksia, joita voidaan käyttää sisäisissä tukahduttamistoimissa, Iranin öljy- ja kaasuteollisuudessa käytettävien keskeisten laitteiden ja teknologian kauppaa ja tälle teollisuudenalalle tehtäviä investointeja koskevia rajoituksia, uraanin louhintaan ja ydinteollisuuteen tehtäviä iranilaisia investointeja koskevia rajoituksia, varainsiirtoa Iraniin ja Iranista koskevia rajoituksia, Iranin pankkialaa koskevia rajoituksia, Iranin pääsyä unionin vakuutus- ja joukkovelkakirjamarkkinoille koskevia rajoituksia sekä tiettyjen palvelujen tarjoamista iranilaisille aluksille ja rahti-ilma-aluksille koskevia rajoituksia. 12. Neuvosto sääti myös uusista henkilöryhmistä, joiden varat ja taloudelliset resurssit on jäädytettävä, sekä tietyistä muista teknisistä muutoksista voimassa oleviin toimenpiteisiin. 13. Velvoite jäädyttää Iranin islamilaisen tasavallan linjavarustamon (Islamic Republic of Iran Shipping Line, IRISL) nimettyjen yhteisöjen taloudelliset resurssit ei edellytä tällaisten yhteisöjen omistamien alusten tai niiden kuljettaman lastin takavarikointia tai pysäyttämistä siinä tapauksessa, että mainitunlainen lasti kuuluu kolmansille osapuolille, tai niiden palveluksessa olevan miehistön pidättämistä. 14. Nämä toimenpiteet kuuluvat Euroopan unionin toiminnasta tehdyn sopimuksen soveltamisalaan ja niiden täytäntöönpanemiseksi unionin osalta tarvitaan sen vuoksi unionin lainsäädäntöä, jotta voitaisiin erityisesti varmistaa, että talouden toimijat soveltavat niitä yhtenäisesti kaikissa jäsenvaltioissa. 15. Iraniin kohdistuvista rajoittavista toimenpiteistä 19 päivänä huhtikuuta 2007 annetussa asetuksessa (EY) N:o 423/2007[2], sellaisena kuin se on muutettuna, säädetään rajoittavista toimenpiteistä, jotka unioni on ottanut käyttöön yhteisen kannan 2007/140/YUTP[3], sellaisena kuin se on muutettuna, mukaisesti. Selvyyden vuoksi asetus (EY) N:o 423/2007 olisi kumottava kokonaisuudessaan ja korvattava tällä asetuksella. 16. Kaksikäyttötuotteita koskevat rajoittavat toimenpiteet olisi laajennettava kattamaan kaikki asetuksen (EY) N:o 428/2009 liitteeseen I kuuluvat tuotteet ja teknologia lukuun ottamatta sen ryhmää 5. Ryhmään 5 kuuluvat nykyään kielletyt, ydin- ja ohjusteknologiaan liittyvät tuotteet olisi kuitenkin pidettävä kiellettyinä. Lisäksi on tarkoituksenmukaista kieltää jotkin tuotteet ja teknologia, joihin sovellettiin asetuksen (EY) N:o 423/2007 3 artiklan mukaista vientilupavaatimusta. 17. Olisi laadittava luettelo öljy- ja kaasuteollisuuden keskeisistä tuotteista ja teknologiasta sen varmistamiseksi, että talouden toimijat ja tullihallinnot toteuttavat rajoittavia toimenpiteitä tehokkaasti. 18. Öljy- ja kaasuteollisuuteen tehtäviä investointeja koskevien rajoitusten olisi katettava tietyt keskeiset toiminnot, kuten siirtopalvelut, jotta rajoitukset olisivat tehokkaita. Samasta syystä rajoitusten olisi kohdistuttava öljy- ja kaasuteollisuuden yhteisyrityksiin sekä muuntyyppisiin yhteenliittymiin ja yhteistyömuotoihin. 19. Jotta Iranin unionin alueelle tekemiä investointeja koskevat rajoitukset olisivat tehokkaita, tarvitaan toimenpiteitä, joilla kielletään unionin lainkäyttövaltaan kuuluvia luonnollisia tai oikeushenkilöitä, yhteisöjä ja elimiä mahdollistamasta tai hyväksymästä tällaisia investointeja. 20. Jotta tämä asetus olisi yhdenmukainen rahoitusjärjestelmän käytön estämisestä rahanpesutarkoituksiin sekä terrorismin rahoitukseen 26 päivänä lokakuuta 2005 annetun Euroopan parlamentin ja neuvoston direktiivin 2005/60/EY[4] kanssa, siinä käytetään samoja käsitteiden ”rahoituslaitos” ja ”luottolaitos” määritelmiä kuin kyseisessä direktiivissä. 21. Tässä asetuksessa kunnioitetaan perusoikeuksia ja noudatetaan erityisesti Euroopan unionin perusoikeuskirjassa tunnustettuja periaatteita, varsinkin oikeutta tehokkaisiin oikeussuojakeinoihin ja puolueettomaan tuomioistuimeen, omistusoikeutta ja henkilötietojen suojaa. Tätä asetusta olisi sovellettava näiden oikeuksien ja periaatteiden mukaisesti. 22. Päätöksessä 2010/413/YUTP säädetään tarkistusmenettelystä, jota on noudatettava, kun päätöksen liitteeseen I tai II lisätään luonnollinen tai oikeushenkilö, yhteisö tai elin. Tämän asetuksen mukaisilla varojen ja taloudellisten resurssien jäädyttämiseen liittyvillä luettelointimenettelyillä ei pitäisi tehdä menettelyistä päällekkäisiä. 23. Tämän asetuksen soveltamista varten ja jotta voitaisiin taata mahdollisimman hyvä oikeusvarmuus unionissa, olisi julkaistava niiden luonnollisten ja oikeushenkilöiden, yhteisöjen ja elinten, joiden varat ja taloudelliset resurssit on jäädytettävä tämän asetuksen mukaisesti, nimet ja muita niitä koskevia tietoja. Luonnollisten henkilöiden henkilötietojen käsittelyssä tämän asetuksen nojalla olisi noudatettava yksilöiden suojelusta yhteisöjen toimielinten ja elinten suorittamassa henkilötietojen käsittelyssä ja näiden tietojen vapaasta liikkuvuudesta 18 päivänä joulukuuta 2000 annettua Euroopan parlamentin ja neuvoston asetusta (EY) N:o 45/2001[5] sekä yksilöiden suojelusta henkilötietojen käsittelyssä ja näiden tietojen vapaasta liikkuvuudesta 24 päivänä lokakuuta 1995 annettua Euroopan parlamentin ja neuvoston direktiiviä 95/46/EY[6]. 24. Sen varmistamiseksi, että tässä asetuksessa säädetyt toimenpiteet ovat tehokkaita, asetuksen olisi tultava voimaan sen julkaisupäivänä, ON HYVÄKSYNYT TÄMÄN ASETUKSEN: I luku Määritelmät 1 artikla Tässä asetuksessa a) rahoitus- tai luottolaitoksen ’konttorilla’ tarkoitetaan liiketoimipaikkaa, joka on rahoitus- tai luottolaitoksesta oikeudellisesti riippuvainen osa ja jossa harjoitetaan välittömästi kaikkia tai joitain rahoitus- tai luottolaitosten liiketoimintaan olennaisesti kuuluvia liiketoimia; b) ’välityspalveluilla’ tarkoitetaan sellaisten henkilöiden, yhteisöjen ja kumppaneiden harjoittamaa toimintaa, jotka toimivat välittäjinä ostaen, myyden tai järjestellen tuotteiden ja teknologian siirtoa tai käyden neuvotteluja liiketoimista, jotka liittyvät tuotteiden tai teknologian siirtoon, tai toteuttaen tällaisiin liiketoimiin liittyviä järjestelyjä; c) ’sopimuksella tai liiketoimella’ tarkoitetaan mitä tahansa liiketoimea riippumatta sen muodosta tai siihen sovellettavasta lainsäädännöstä taikka siitä, sisältyykö siihen yksi tai useampia sopimuksia tai muita samojen tai eri osapuolten välisiä vastaavia velvoitteita; tätä tarkoitusta varten ’sopimus’ sisältää myös minkä tahansa takauksen, rahoitusvakuuden tai luoton riippumatta siitä, ovatko ne sopimuksesta oikeudellisesti riippumattomia vai eivät, ja kaikki liiketoimeen liittyvät säännökset, jotka johtuvat siitä tai ovat siihen yhteydessä; d) ’luottolaitoksella’ tarkoitetaan luottolaitosten liiketoiminnan aloittamisesta ja harjoittamisesta 14 päivänä kesäkuuta 2006 annetun Euroopan parlamentin ja neuvoston direktiivin 2006/48/EY[7] 4 artiklan 1 kohdassa määriteltyä luottolaitosta, mukaan luettuina sen kaikki unionissa tai unionin ulkopuolella sijaitsevat konttorit; e) ’unionin tullialueella’ tarkoitetaan yhteisön tullikoodeksista 23 päivänä huhtikuuta 2008 annetun Euroopan parlamentin ja neuvoston asetuksen (EY) N:o 450/2008[8] 3 artiklassa määriteltyä aluetta; f) ’taloudellisilla resursseilla’ tarkoitetaan kaikenlaista aineellista tai aineetonta, irtainta tai kiinteää omaisuutta, joka ei ole varoja mutta jota voidaan käyttää varojen, tuotteiden tai palvelujen hankkimiseen; g) ’raakaöljyn ja maakaasun etsintä’ sisältää raakaöljyn ja maakaasun hyödyntämisen sekä geologiapalvelut; h) ’rahoituslaitoksella’ tarkoitetaan i) yritystä, joka ei ole luottolaitos ja joka harjoittaa yhtä tai useampaa direktiivin 2006/48/EY liitteessä I olevaan 2–12 kohtaan ja 14–15 kohtaan sisältyvää toimintaa, mukaan lukien valuutanvaihtotoimistojen toiminta; ii) vakuutusyritystä, joka on saanut toimiluvan henkivakuutuksesta 5 päivänä marraskuuta 2002 annetun Euroopan parlamentin ja neuvoston direktiivin 2002/83/EY[9] mukaisesti, siltä osin kuin se harjoittaa kyseisen direktiivin soveltamisalaan kuuluvaa toimintaa; iii) sijoituspalveluyritystä sellaisena kuin se määritellään rahoitusvälineiden markkinoista 21 päivänä huhtikuuta 2004 annetun Euroopan parlamentin ja neuvoston direktiivin 2004/39/EY[10] 4 artiklan 1 kohdan 1 alakohdassa; iv) yhteissijoitusyritystä, joka pitää osuuksiaan tai osakkeitaan kaupan; v) vakuutusedustajaa sellaisena kuin se on määritelty vakuutusedustuksesta 9 päivänä joulukuuta 2002 annetun Euroopan parlamentin ja neuvoston direktiivin 2002/92/EY[11] 2 artiklan 5 kohdassa, lukuun ottamatta kyseisen direktiivin 2 artiklan 7 kohdassa tarkoitettuja vakuutusedustajia, kun nämä tarjoavat henkivakuutuspalveluja ja muita sijoituspalveluja; ja sen unionissa tai unionin ulkopuolella sijaitsevia konttoreita; i) ’taloudellisten resurssien jäädyttämisellä’ tarkoitetaan toimia, joilla estetään taloudellisten resurssien käyttö varojen, tuotteiden tai palvelujen hankkimiseen muun muassa niitä myymällä, vuokraamalla tai kiinnittämällä; g) ’varojen jäädyttämisellä’ tarkoitetaan toimia, joilla estetään kaikki sellainen varojen siirtäminen, kuljettaminen, muuntaminen, käyttö, käyttöön antaminen tai myyminen, joka muuttaisi niiden suuruutta, määrää, sijaintia, omistusta, hallintaa, luonnetta tai käyttötarkoitusta, taikka muut sellaiset muutokset, jotka mahdollistaisivat varojen käytön, mukaan luettuna omaisuudenhoito; k) ’varoilla’ tarkoitetaan rahoitusomaisuutta ja kaikenlaisia taloudellisia etuja, joihin kuuluvat muun muassa seuraavat: i) käteisvarat, šekit, rahasaatavat, vekselit, maksumääräykset ja muut maksuvälineet; ii) talletukset rahoituslaitoksissa tai muissa yhteisöissä, tileillä olevat rahavarat, velat ja velkasitoumukset; iii) julkisesti ja yksityisesti myytävät arvopaperit ja velkakirjat, mukaan lukien osakkeet ja osuudet, arvopaperitodistukset, joukkovelkakirjat, omat vekselit, optiotodistukset, debentuurit ja johdannaissopimukset; iv) korot, osingot tai muu omaisuudesta saatava tai kertyvä tulo tai arvo; v) luotot, kuittausoikeudet, takaukset, suoritustakaukset tai muut rahoitussitoumukset; vi) remburssit, konossementit, kauppakirjat; ja vii) varoihin tai rahoituslähteisiin liittyvää osuutta osoittavat asiakirjat; l) ’tuotteet’ sisältävät tuotteet, aineet ja laitteet; m) ’vakuutuksella’ tarkoitetaan sitoumusta, jossa yksi tai useampi henkilö on maksua vastaan velvollinen antamaan riskin toteutuessa yhdelle tai useammalle henkilölle sitoumuksessa määrätyn korvauksen tai etuuden; n) ’investoinnilla’ tarkoitetaan i) osuuden tai lisäosuuden hankkimista yrityksestä mukaan luettuina tällaisen yrityksen hankkiminen kokonaan ja osuuteen oikeuttavien osakkeiden ja arvopapereiden hankkiminen; ii) rahoituslainaa tai -luottoa; iii) sopimusta toisen luonnollisen tai oikeushenkilön, yhteisön tai elimen kanssa, joka hankkii osuuden tai lisäosuuden yrityksestä omiin nimiinsä toisen sopimuspuolen kustannuksella ja käyttää omistusoikeuksiaan toisen sopimuspuolen johdolla; o) ’iranilaisella ilma-aluksella’ tarkoitetaan: i) Iraniin rekisteröityä ilma-alusta; ii) ilma-alusta, jota ei ole rekisteröity Iraniin ja jonka omistaa kokonaan tai osittain yksi tai useampi Iranin kansalainen tai yksi tai useampi oikeushenkilö, yhteisö tai elin, joka on perustettu tai muodostettu Iranin lainsäädännön mukaisesti; iii) muuta ilma-alusta, jonka yksi tai useampi Iranin kansalainen tai yksi tai useampi oikeushenkilö, yhteisö tai elin, joka on perustettu tai muodostettu Iranin lainsäädännön mukaisesti, on leasing-vuokrannut tai muutoin vuokrannut; p) ’iranilaisella yrityksellä’ tarkoitetaan: i) oikeushenkilöä, yhteisöä tai elintä, joka on perustettu tai muutoin muodostettu Iranin lainsäädännön mukaisesti; ii) muuta oikeushenkilöä, yhteisöä tai elintä, mukaan luettuina muut kuin yhtiömuotoiset yritykset tai yhteenliittymät, joiden päätoimipaikka tai keskushallinto sijaitsee Iranissa; iii) oikeushenkilöä, yhteisöä tai elintä, jota ei ole perustettu tai muodostettu Iranin lainsäädännön mukaisesti ja jonka omistaa kokonaan tai osittain yksi tai useampi Iranin kansalainen tai yksi tai useampi oikeushenkilö, yhteisö tai elin, joka on perustettu tai muodostettu Iranin lainsäädännön mukaisesti; q) ’iranilaisella aluksella’ tarkoitetaan: i) Iranin lipun alla purjehtivaa alusta; ii) alusta, joka purjehtii jonkin muun lipun alla ja jonka omistaa kokonaan tai osittain yksi tai useampi Iranin kansalainen tai yksi tai useampi oikeushenkilö, yhteisö tai elin, joka on perustettu tai muodostettu Iranin lainsäädännön mukaisesti; iii) muita aluksia, jotka yksi tai useampi Iranin kansalainen tai yksi tai useampi oikeushenkilö, yhteisö tai elin, joka on perustettu tai muodostettu Iranin lainsäädännön mukaisesti, on tilannut tai muutoin vuokrannut; r) ’Iranissa olevalla henkilöllä, yhteisöllä tai elimellä’ tarkoitetaan: i) Iranin valtiota ja sen viranomaisia; ii) kaikkia Iranissa oleskelevia tai asuvia luonnollisia henkilöitä; iii) kaikkia oikeushenkilöitä, yhteisöjä ja elimiä, joiden kotipaikka sijaitsee Iranissa; iv) kaikkia oikeushenkilöitä, yhteisöjä ja elimiä, jotka ovat edellä mainittujen henkilöiden tai elinten suorassa tai välillisessä määräysvallassa. s) ’raakaöljyn ja maakaasun tuotanto’ sisältää raakaöljyn ja maakaasun siirron; t) ’jalostuksella’ tarkoitetaan hiilivetyjen jalostusta, käsittelyä tai valmistamista markkinoille saattamista varten; u) ’jälleenvakuutuksella’ tarkoitetaan toimintaa, jossa on kyse sellaisten riskien hyväksymisestä, jotka vakuutusyritys tai muu jälleenvakuutusyritys on luovuttanut, tai kun on kyse Lloyd’s-nimisestä vakuutuksenantajien yhteenliittymästä, toimintaa, jossa muu vakuutus- tai jälleenvakuutusyritys kuin vakuutuksenantajien yhteenliittymä Lloyd’s hyväksyy Lloyd’sin jäsenen luovuttamia riskejä; v) ’pakotekomitealla’ tarkoitetaan Yhdistyneiden Kansakuntien turvallisuusneuvoston komiteaa, joka on perustettu turvallisuusneuvoston päätöslauselman 1737 (2006) 18 kohdan nojalla; w) ’teknisellä avulla’ tarkoitetaan kaikkea teknistä tukea, joka liittyy korjaamiseen, kehittämiseen, valmistukseen, kokoamiseen, testaamiseen, kunnossapitoon tai muuhun tekniseen palveluun, ja se voi olla muodoltaan ohjausta, neuvontaa, koulutusta, käytännön tietojen tai taitojen välittämistä tai konsulttipalveluja; mukaan lukien avun antaminen suullisessa muodossa; x) ’teknologia’ sisältää ohjelmistot; y) ’unionin alueella’ tarkoitetaan niitä jäsenvaltioiden alueita, joihin sovelletaan Euroopan unionista tehtyä sopimusta siinä määrätyin edellytyksin ja joihin kuuluu myös jäsenvaltioiden ilmatila; z) ’varainsiirrolla’ mitä tahansa liiketoimea, jonka maksupalvelujen tarjoaja suorittaa maksajan puolesta sähköisesti antaakseen rahat maksunsaajan käyttöön maksupalvelujen tarjoajan kautta, riippumatta siitä, ovatko maksaja ja maksunsaaja yksi ja sama henkilö; käsitteillä maksaja, maksunsaaja ja maksu on sama merkitys kuin maksajaa koskevien tietojen toimittamisesta varainsiirtojen mukana 15 päivänä marraskuuta 2006 annetussa Euroopan parlamentin ja neuvoston asetuksessa (EY) N:o 1781/2006[12]. II luku Vienti- ja tuontirajoitukset 2 artikla 1. Kielletään a) liitteissä I ja II lueteltujen, unionista tai muualta peräisin olevien tuotteiden ja teknologian myynti, toimitus, siirto tai vienti suoraan tai välillisesti Iranissa oleville luonnollisille tai oikeushenkilöille, yhteisöille tai elimille tai Iranissa käytettäväksi tai iranilaiselle yritykselle; b) liitteessä III lueteltujen, unionista tai muualta peräisin olevien laitteiden, joita voidaan käyttää sisäisissä tukahduttamistoimissa, myynti, toimitus, siirto tai vienti suoraan tai välillisesti Iranissa oleville luonnollisille tai oikeushenkilöille, yhteisöille tai elimille tai Iranissa käytettäväksi; c) tietoinen ja tarkoituksellinen osallistuminen sellaiseen toimintaan, jonka tavoitteena tai seurauksena on a tai b alakohdassa tarkoitetun kiellon kiertäminen. 2. Liite I sisältää tuotteita ja teknologiaa, mukaan luettuna ohjelmistoja, jotka ovat kaksikäyttötuotteiden vientiä, siirtoa, välitystä ja kauttakulkua koskevan yhteisön valvontajärjestelmän perustamisesta 5 päivänä toukokuuta 2009 annetussa neuvoston asetuksessa (EY) N:o 428/2009[13] määriteltyjä kaksikäyttötuotteita tai -teknologiaa, lukuun ottamatta kyseisen asetuksen liitteessä I olevassa 5 ryhmässä määriteltyjä tuotteita ja teknologiaa, jotka eivät sisälly ydinalan viejämaiden ryhmän ja ohjusteknologian valvontajärjestelyn luetteloihin. 3. Liite II sisältää muita tuotteita ja teknologiaa, joilla saatetaan edistää Iranissa uraanin rikastamiseen ja jälleenkäsittelyyn tai raskasveteen liittyvää toimintaa, ydinasejärjestelmien kehittämistä, tai muihin sellaisiin aiheisiin liittyvän toiminnan harjoittamista, joita Kansainvälinen atomienergiajärjestö (IAEA) on pitänyt huolestuttavina tai jotka ovat edelleen ratkaisematta, mukaan luettuna YK:n turvallisuusneuvoston tai pakotekomitean määrittelemä toiminta. 4. Liitteet I ja II eivät sisällä tuotteita ja teknologiaa, jotka sisältyvät Euroopan unionin yhteiseen puolustustarvikeluetteloon[14]. 3 artikla 1. Liitteessä IV lueteltujen, unionista tai muualta peräisin olevien tuotteiden ja teknologian myynti, toimitus, siirto tai vienti suoraan tai välillisesti Iranissa oleville luonnollisille tai oikeushenkilöille, yhteisöille tai elimille tai Iranissa käytettäväksi taikka iranilaiselle yritykselle edellyttää ennakkolupaa. 2. Tämän artiklan nojalla luvanalaista vientiä varten luvan myöntävät sen jäsenvaltion toimivaltaiset viranomaiset, johon viejä on sijoittautunut, kaksikäyttötuotteiden vientiä, siirtoa, välitystä ja kauttakulkua koskevan yhteisön valvontajärjestelmän perustamisesta annetun asetuksen (EY) N:o 428/2009 11 artiklassa säädettyjä yksityiskohtaisia sääntöjä noudattaen. Lupa on voimassa koko unionissa. 3. Liitteeseen IV sisältyvät kaikki muut kuin liitteisiin I ja II sisältyvät tuotteet ja teknologia, joilla voidaan edistää rikastamiseen, jälleenkäsittelyyn tai raskasveteen liittyvää toimintaa, ydinasejärjestelmien kehittämistä tai muihin sellaisiin aiheisiin liittyvän toiminnan harjoittamista, joita Kansainvälinen atomienergiajärjestö (IAEA) on pitänyt huolestuttavina tai jotka ovat edelleen sen käsiteltävinä. 4. Viejien on annettava toimivaltaisille viranomaisille kaikki vientilupahakemustensa kannalta tarpeelliset tiedot. 5. Liitteessä V luetelluilla verkkosivuilla mainitut jäsenvaltioiden toimivaltaiset viranomaiset eivät saa myöntää lupaa liitteessä IV olevien tuotteiden tai teknologian myyntiin, toimitukseen, siirtoon tai vientiin, jos nämä toteavat, että niiden myynti, toimitus, siirto tai vienti edistäisi jotain seuraavista: a) Iranin harjoittama rikastamiseen, jälleenkäsittelyyn tai raskasveteen liittyvä toiminta; b) Iranin harjoittama ydinasejärjestelmien kehittämistoiminta; c) Iranin jatkama, sellaisiin muihin aiheisiin liittyvä toiminta, joita IAEA on pitänyt huolestuttavina tai jotka ovat edelleen sen käsiteltävinä; tai d) iranilaisen yrityksen harjoittama raakaöljyn ja maakaasun etsintä, raakaöljyn ja maakaasun tuotanto, jalostus tai maakaasun nesteytys. 6. Liitteessä V luetelluilla verkkosivuilla mainitut jäsenvaltioiden toimivaltaiset viranomaiset voivat 5 kohdassa säädettyjen ehtojen mukaisesti mitätöidä jo myöntämänsä vientiluvan, keskeyttää sen soveltamisen taikka muuttaa tai peruuttaa luvan. 7. Jos toimivaltaiset viranomaiset epäävät luvan tai mitätöivät, keskeyttävät tai peruuttavat luvan taikka rajoittavat sitä olennaisesti 5 kohdan mukaisesti, jäsenvaltioiden on ilmoitettava siitä muille jäsenvaltioille ja komissiolle sekä toimitettava niille asian kannalta merkitykselliset tiedot jäsenvaltioiden hallintoviranomaisten keskinäisestä avunannosta sekä jäsenvaltioiden hallintoviranomaisten ja komission yhteistyöstä tulli- ja maatalousasioita koskevan lainsäädännön moitteettoman soveltamisen varmistamiseksi 13 päivänä maaliskuuta 1997 annetussa neuvoston asetuksessa (EY) N:o 515/97[15] kyseisten tietojen luottamuksellisuudesta annettujen säännösten mukaisesti. 8. Ennen kuin jäsenvaltio myöntää luvan liiketoimeen, joka on olennaisesti samanlainen kuin liiketoimi, jolta muu jäsenvaltio on evännyt luvan 5 kohdan mukaisesti, ja epäämispäätös on voimassa, se neuvottelee asiasta ensin 6 ja 7 kohdassa tarkoitetun epäämispäätöksen tehneen jäsenvaltion tai tehneiden jäsenvaltioiden kanssa. Jos kyseinen jäsenvaltio tällaisten neuvottelujen jälkeen päättää myöntää vientiluvan, sen on ilmoitettava päätöksestään muille jäsenvaltioille ja komissiolle sekä toimitettava kaikki asian kannalta merkitykselliset tiedot päätöksensä perusteista. 4 artikla Liitteissä I, II ja III lueteltujen tuotteiden ja teknologian hankinta, tuonti tai kuljetus Iranista on kiellettyä riippumatta siitä, onko kyseinen tuote tai teknologia peräisin Iranista. 5 artikla 1. Kielletään a) Euroopan unionin yhteisessä puolustustarvikeluettelossa lueteltuihin tuotteisiin ja teknologiaan ja siinä lueteltujen tuotteiden toimitukseen, valmistukseen, huoltoon ja käyttöön liittyvän teknisen avun antaminen suoraan tai välillisesti Iranissa oleville luonnollisille tai oikeushenkilöille, yhteisöille tai elimille tai Iranissa käytettäväksi; b) liitteissä I ja II lueteltuihin tuotteisiin ja teknologiaan ja liitteissä I ja II lueteltujen tuotteiden toimitukseen, valmistukseen, huoltoon ja käyttöön liittyvän teknisen avun tai välityspalvelujen tarjoaminen suoraan tai välillisesti Iranissa oleville luonnollisille tai oikeushenkilöille, yhteisöille tai elimille tai Iranissa käytettäväksi; c) liitteessä III lueteltuihin laitteisiin, joita voidaan käyttää sisäisissä tukahduttamistoimissa, liittyvän teknisen avun tai välityspalvelujen tarjoaminen suoraan tai välillisesti Iranissa oleville luonnollisille tai oikeushenkilöille, yhteisöille tai elimille tai Iranissa käytettäväksi; d) Euroopan unionin yhteisessä puolustustarvikeluettelossa tai liitteissä I, II ja III lueteltuihin tuotteisiin ja teknologiaan liittyvän rahoituksen tai rahoitustuen, erityisesti avustusten, lainojen ja vientiluottovakuutusten, myöntäminen kyseisten tuotteiden myyntiin, toimitukseen, siirtoon tai vientiin tai niihin liittyvän teknisen avun tarjoaminen Iranissa oleville luonnollisille tai oikeushenkilöille, yhteisöille tai elimille tai Iranissa käytettäväksi; e) tietoinen ja tarkoituksellinen osallistuminen sellaiseen toimintaan, jonka tavoitteena tai seurauksena on a–d alakohdassa tarkoitettujen kieltojen kiertäminen. 2. Seuraavat edellyttävät lupaa asianomaisen jäsenvaltion toimivaltaiselta viranomaiselta: a) liitteessä IV lueteltuihin tuotteisiin ja teknologiaan tai näiden tuotteiden toimitukseen, valmistukseen, huoltoon ja käyttöön liittyvän teknisen avun tai välityspalvelujen tarjoaminen suoraan tai välillisesti Iranissa oleville henkilöille, yhteisöille tai elimille tai Iranissa käytettäväksi; b) liitteessä IV tarkoitettuihin tuotteisiin ja teknologiaan liittyvän rahoituksen tai rahoitustuen, erityisesti avustusten, lainojen ja vientiluottovakuutusten, myöntäminen näiden tuotteiden myyntiin, toimitukseen, siirtoon tai vientiin sekä niihin liittyvän teknisen avun tarjoaminen suoraan tai välillisesti Iranissa oleville henkilöille, yhteisöille tai elimille tai Iranissa käytettäväksi. 3. Liitteessä V luetelluilla verkkosivuilla mainitut jäsenvaltioiden toimivaltaiset viranomaiset eivät saa myöntää lupaa 2 kohdassa tarkoitettuihin liiketoimiin, jos nämä toteavat, että liiketoimi edistäisi jotain seuraavista: a) Iranin harjoittama rikastamiseen, jälleenkäsittelyyn tai raskasveteen liittyvä toiminta; b) Iranin harjoittama ydinasejärjestelmien kehittämistoiminta; c) Iranin jatkama, sellaisiin muihin aiheisiin liittyvä toiminta, joita IAEA on pitänyt huolestuttavina tai jotka ovat edelleen sen käsiteltävinä; tai d) iranilaisen yrityksen harjoittama raakaöljyn ja maakaasun etsintä, raakaöljyn ja maakaasun tuotanto, jalostus tai maakaasun nesteytys. 6 artikla Asetuksen 2 artiklan 1 kohdan a alakohtaa ei sovelleta liitteessä I olevaan B osaan kuuluviin tuotteisiin, kun niitä myydään, toimitetaan, siirretään tai viedään Iraniin tai käytettäväksi Iranissa kevytvesireaktoria varten, jonka rakentaminen alkoi ennen joulukuuta 2006. 7 artikla 1. Liitteessä V luetelluilla verkkosivuilla mainitut jäsenvaltioiden toimivaltaiset viranomaiset voivat myöntää tarkoituksenmukaisiksi katsominsa ehdoin luvan 2 artiklan 1 kohdassa tarkoitettuihin tuotteisiin ja teknologiaan tai 5 artiklan 1 kohdassa tarkoitettuun apuun tai välityspalveluihin liittyvään liiketoimeen, jos seuraavat ehdot täyttyvät: a) tuotteiden tai teknologian toimittamisesta tai avun tarjoamisesta tehtävä sopimus sisältää asianmukaiset takeet loppukäyttäjästä; b) Iran on sitoutunut olemaan käyttämättä kyseisiä tuotteita tai teknologiaa tai, tapauksen mukaan, kyseistä apua joukkotuhoaseiden leviämistä edistävässä ydinenergia-alan toiminnassa tai ydinasejärjestelmien kehittämisessä; c) pakotekomitea on todennut ennakkoon ja tapauskohtaisesti, ettei kyseinen liiketoimi mitä ilmeisimmin edistä Iranin harjoittamaa, joukkotuhoaseiden leviämistä edistävää ydinenergia-alan toimintaa tukevien teknologioiden kehittämistä eikä ydinasejärjestelmien kehittämistä, kun liiketoimi koskee ydinalan viejämaiden ryhmän ja ohjusteknologian valvontajärjestelyn luetteloihin sisältyviä tuotteita tai teknologiaa; ja d) loppukäyttäjä ei ole 8 artiklan 1 kohdassa tarkoitettuun raakaöljyn ja maakaasun etsintään, raakaöljyn ja maakaasun tuotantoon, jalostukseen tai maakaasun nesteytykseen osallistuva yritys, kun kyseiset tuotteet tai teknologia voidaan katsoa öljy- ja maakaasuteollisuudessa keskeisiksi laitteiksi tai teknologiaksi. 2. Kyseisen jäsenvaltion on ilmoitettava muille jäsenvaltioille ja komissiolle, jos se hylkää lupahakemuksen. 8 artikla 1. Kielletään liitteessä VI lueteltujen tuotteiden tai teknologian myynti, toimitus, siirto tai vienti suoraan tai välillisesti Iranissa oleville luonnollisille tai oikeushenkilöille, yhteisöille tai elimille tai Iranissa käytettäväksi taikka iranilaiselle yritykselle, jos kyseinen henkilö, yhteisö tai elin osallistuu yhteen tai useampaan seuraavista: a) raakaöljyn ja maakaasun etsintä; b) raakaöljyn ja maakaasun tuotanto; c) jalostus; d) maakaasun nesteytys. 2. Liite VI sisältää 1 kohdassa mainituilla teollisuudenaloilla käytettävät keskeiset laitteet ja teknologian. Liite VI ei sisällä Euroopan unionin yhteiseen puolustustarvikeluetteloon, liitteeseen I tai liitteeseen II sisältyviä tuotteita. 3. Tiettyjen tuotteiden valmistukseen tai tiettyyn toimintaan osallistuvaksi yritykseksi katsotaan myös yritys, joka ehdottaa tällaiseen valmistukseen tai toimintaan osallistumista. 9 artikla Kielletään a) liitteessä VI lueteltuihin tuotteisiin ja teknologiaan ja liitteessä VI lueteltujen tuotteiden toimitukseen, valmistukseen, huoltoon ja käyttöön liittyvän teknisen avun tai välityspalvelujen tarjoaminen suoraan tai välillisesti Iranissa oleville luonnollisille tai oikeushenkilöille, yhteisöille tai elimille tai Iranissa käytettäväksi taikka iranilaiselle yritykselle, jos kyseinen henkilö, yhteisö, elin tai yritys osallistuu yhteen tai useampaan seuraavista: i) raakaöljyn ja maakaasun etsintä; ii) raakaöljyn ja maakaasun tuotanto; iii) jalostus; iv) maakaasun nesteytys. b) liitteessä VI lueteltuihin tuotteisiin ja teknologiaan liittyvän rahoituksen tai rahoitustuen myöntäminen suoraan tai välillisesti Iranissa oleville luonnollisille tai oikeushenkilöille, yhteisöille tai elimille tai Iranissa käytettäväksi taikka iranilaiselle yritykselle, jos kyseinen henkilö, yhteisö, elin tai yritys osallistuu yhteen tai useampaan a alakohdassa tarkoitettuun toimintaan; c) tietoinen ja tarkoituksellinen osallistuminen sellaiseen toimintaan, jonka tavoitteena tai seurauksena on a ja b alakohdassa tarkoitettujen kieltojen kiertäminen. 10 artikla 1. Edellä 8 artiklan 1 kohdassa ja 9 artiklassa säädettyjä kieltoja ei sovelleta: a) 8 artiklan 1 kohdan osalta liiketoimiin, joita edellytetään ennen 26 päivää heinäkuuta 2010 tehdyssä kauppasopimuksessa tai ennen 26 päivää heinäkuuta 2010 tehdyssä sopimuksessa, joka koskee Iraniin ennen 26 päivää heinäkuuta 2010 tehtyä investointia; b) 9 artiklan osalta avun tarjoamiseen, jota edellytetään ennen 26 päivää heinäkuuta 2010 tehdyssä sopimuksessa, joka koskee Iraniin ennen 26 päivää heinäkuuta 2010 tehtyä investointia; edellyttäen, että c ja d alakohdassa asetetut ehdot täyttyvät; c) luonnolliseen tai oikeushenkilöön, yhteisöön tai elimeen, joka aikoo toteuttaa liiketoimen tai tarjoaa apua ja joka on ilmoittanut liiketoimesta tai avusta jollekin liitteessä V luetelluilla verkkosivuilla mainitulle jäsenvaltioiden toimivaltaiselle viranomaiselle; ja d) jos ilmoituksen vastaanottanut toimivaltainen viranomainen ei ole ilmoittanut hakijalle 15 työpäivän kuluessa katsovansa, etteivät a tai b alakohdassa säädetyt ehdot täyty. 2. Liitteessä IV lueteltujen tuotteiden tai teknologian myynnistä, toimituksesta, siirtämisestä tai viennistä Iraniin tai iranilaiselle yritykselle ja niihin liittyvien välityspalvelujen, avun tai rahoituksen tarjoamisesta Iranille tai iranilaiselle yritykselle on ilmoitettava jollekin liitteessä V luetelluilla verkkosivuilla mainitulle jäsenvaltioiden toimivaltaiselle viranomaiselle, jos kyseinen henkilö, yhteisö tai elin ei osallistu yhteen tai useampaan 8 artiklan 1 kohdassa tarkoitettuun toimintaan. Liiketoimesta tai palvelujen, avun tai rahoituksen tarjoamisesta on ilmoitettava ainakin 15 työpäivää ennen sen suorittamista. Se kielletään, jos ilmoituksen vastaanottanut toimivaltainen viranomainen ilmoittaa 15 työpäivän kuluessa katsovansa sen kielletyksi 8 artiklan 1 kohdan tai 9 artiklan nojalla. III lukuInvestointirajoitukset 11 artikla 1. Kielletään a) investoinnin tekeminen sellaiseen iranilaiseen yritykseen, joka osallistuu Euroopan unionin yhteisessä puolustustarvikeluettelossa tai liitteessä I tai II lueteltujen tuotteiden tai teknologian valmistukseen; b) investoinnin tekeminen sellaiseen iranilaiseen yritykseen, joka osallistuu liitteessä III lueteltujen laitteiden valmistukseen, joita voidaan käyttää sisäisissä tukahduttamistoimissa; c) investoinnin tekeminen sellaiseen iranilaiseen yritykseen, joka osallistuu raakaöljyn ja maakaasun etsintään, raakaöljyn ja maakaasun tuotantoon, hiilivetyjen jalostamiseen tai maakaasun nesteytykseen; d) yhteisyrityksen, osakeyhtiön tai muun kuin yhtiömuotoisen yhteenliittymän muodostaminen tai muuhun yhteistyöhön sen oikeudellisesta muodosta riippumatta ryhtyminen iranilaisen yrityksen kanssa, joka osallistuu raakaöljyn ja maakaasun etsintään, raakaöljyn ja maakaasun tuotantoon, hiilivetyjen jalostamiseen tai maakaasun nesteytykseen; e) yrityskeskittymien valvonnasta 20 päivänä tammikuuta 2004 annetun neuvoston asetuksen (EY) N:o 139/2004[16] 3 artiklassa tarkoitetun yrityskeskittymän suunnittelu tai toteuttaminen c alakohdassa tarkoitetun iranilaisen yrityksen kanssa; f) tietoinen ja tarkoituksellinen osallistuminen sellaiseen toimintaan, jonka tavoitteena tai seurauksena on a–e alakohdassa tarkoitettujen kieltojen kiertäminen. 2. Edellä 1 kohdan d alakohdassa tarkoitettuun yhteistyöhön kuuluu: a) kaikenlainen yhteistyö tai investointikustannusten jakaminen integroidussa tai hallinnoidussa toimitusketjussa öljyn ja kaasun tai niiden johdannaisten toimittamiseksi kansainvälisille markkinoille sellaisen yrityksen kanssa, joka toimii öljy- ja kaasuteollisuudessa Iranin alueella, riippumatta siitä, onko yrityksellä oikeushenkilöllisyyttä; b) kaikenlainen yhteistyö raaka-aineiden jalostamiseksi tai käsittelemiseksi muulla tavoin tai öljy- ja kaasuteollisuuden tuotteiden siirtämiseksi putkistossa Iranin alueella sellaisen yrityksen kanssa, joka toimii öljy- ja kaasuteollisuudessa Iranin alueella, riippumatta siitä, onko yrityksellä oikeushenkilöllisyyttä; c) kaikenlainen yhteistyö investointien helpottamiseksi öljyn tai kaasun siirtokapasiteetin hyödyntämiseen tai öljyn tai kaasun siirtokapasiteetin hyödyntämisen optimoimiseksi sellaisen yrityksen kanssa, joka toimii öljy- ja kaasuteollisuudessa Iranin alueella, riippumatta siitä, onko yrityksellä oikeushenkilöllisyyttä; d) kaikenlainen yhteistyö oikeushenkilöiden, yhteisöjen tai elinten kanssa investointien helpottamiseksi nestemäisen maakaasun käsittelylaitoksiin, jotka sijaitsevat Iranin alueella tai joilla on suoria tai välillisiä yhteyksiä Iranin alueeseen. 3. Tiettyjen tuotteiden valmistukseen tai tiettyyn toimintaan osallistuvaksi yritykseksi katsotaan myös yritys, joka ehdottaa tällaiseen valmistukseen tai toimintaan osallistumista. 4. Edellä oleva 1 kohta ei kuitenkaan estä panemasta täytäntöön tavaroiden ja palvelujen toimittamista koskevia kauppasopimuksia tavanomaisilla kaupan maksuehdoilla eikä näiden kauppasopimusten täytäntöönpanoon liittyviä tavanomaisia täydentäviä sopimuksia kuten vientiluottovakuutuksia. 12 artikla 1. Investoinnin tekemiseen iranilaiseen yritykseen, joka valmistaa liitteessä IV lueteltuja tuotteita tai teknologiaa, vaaditaan lupa asianomaisen jäsenvaltion toimivaltaiselta viranomaiselta. 2. Liitteessä V luetelluilla verkkosivuilla mainitut jäsenvaltioiden toimivaltaiset viranomaiset eivät saa myöntää lupaa 1 kohdassa tarkoitettuihin liiketoimiin, jos nämä toteavat, että liiketoimi edistäisi jotain seuraavista: a) Iranin harjoittama rikastamiseen, jälleenkäsittelyyn tai raskasveteen liittyvä toiminta; b) Iranin harjoittama ydinasejärjestelmien kehittämistoiminta; c) Iranin jatkama, sellaisiin muihin aiheisiin liittyvä toiminta, joita IAEA on pitänyt huolestuttavina tai jotka ovat edelleen sen käsiteltävinä; tai d) iranilaisen yrityksen harjoittama raakaöljyn ja maakaasun etsintä, tuotanto ja jalostus tai maakaasun nesteyttäminen. 13 artikla Poiketen siitä, mitä 11 artiklan 1 kohdan a alakohdassa säädetään, liitteessä V luetelluilla verkkosivuilla mainitut jäsenvaltioiden toimivaltaiset viranomaiset voivat myöntää tarkoituksenmukaisiksi katsominsa ehdoin luvan investoinnin tekemiseen, jos seuraavat ehdot täyttyvät: a) iranilainen yritys on sitoutunut soveltamaan tarkoituksenmukaisia takeita loppukäyttäjästä kyseisten tuotteiden tai teknologian suhteen; b) Iran on sitoutunut olemaan käyttämättä kyseisiä tuotteita tai teknologiaa joukkotuhoaseiden leviämistä edistävässä ydinenergia-alan toiminnassa tai ydinasejärjestelmien kehittämisessä; c) pakotekomitea on todennut ennakkoon ja tapauskohtaisesti, että kyseinen liiketoimi ei mitä ilmeisimmin edistä Iranin harjoittamaa, joukkotuhoaseiden leviämistä edistävää ydinenergia-alan toimintaa tukevien teknologioiden kehittämistä eikä ydinasejärjestelmien kehittämistä, kun investointi tehdään ydinalan viejämaiden ryhmän ja ohjusteknologian valvontajärjestelyn luetteloihin sisältyvien tuotteiden tai teknologian valmistukseen osallistuvaan iranilaiseen yritykseen; ja d) loppukäyttäjä ei ole 8 artiklan 1 kohdassa tarkoitettu raakaöljyn ja maakaasun etsintään, raakaöljyn ja maakaasun tuotantoon, jalostukseen tai maakaasun nesteytykseen osallistuva iranilainen yritys, kun kyseiset iranilaisen yrityksen valmistamat tuotteet tai teknologia voidaan katsoa öljy- ja maakaasuteollisuuden keskeisiksi laitteiksi tai teknologiaksi. 14 artikla Asetuksen 11 artiklan 1 kohdan c alakohtaa ei sovelleta osuuden tai lisäosuuden hankkimiseen iranilaisesta yrityksestä tai rahoituslainan tai -luoton myöntämiseen, jos seuraavat ehdot täyttyvät: a) liiketoimea edellytetään ennen 26 päivää heinäkuuta 2010 tehdyssä sopimuksessa; ja b) toimivaltaiselle viranomaiselle on ilmoitettu kyseisestä sopimuksesta eikä viranomainen ole kiistänyt a alakohdassa esitetyn ehdon täyttymistä kahden kuukauden kuluessa. 15 artikla Kielletään a) sen hyväksyminen sopimuksella tai muutoin, että yksi tai useampi iranilainen yritys tai Iranissa oleva henkilö, yhteisö tai elin tekee investoinnin yritykseen, joka osallistuu johonkin seuraavista: i) uraanin louhinta; ii) uraanin rikastaminen ja uraanin jälleenkäsittely; iii) ydinalan viejämaiden ryhmän ja ohjusteknologian valvontajärjestelyn luetteloihin sisältyvien tuotteiden tai teknologian valmistus. b) tietoinen ja tarkoituksellinen osallistuminen sellaiseen toimintaan, jonka tavoitteena tai seurauksena on a alakohdassa tarkoitetun kiellon kiertäminen. IV lukuVarojen ja taloudellisten resurssien jäädyttäminen 16 artikla 1. Jäädytetään kaikki liitteessä VII luetelluille henkilöille, yhteisöille ja elimille kuuluvat taikka niiden omistuksessa, hallussa tai määräysvallassa olevat varat ja taloudelliset resurssit. Liitteessä VII luetellaan henkilöt, yhteisöt ja elimet, jotka Yhdistyneiden Kansakuntien turvallisuusneuvosto tai pakotekomitea on nimennyt Yhdistyneiden Kansakuntien turvallisuusneuvoston päätöslauselman 1737 (2006) 12 kohdan, Yhdistyneiden Kansakuntien turvallisuusneuvoston päätöslauselman 1803 (2008) 7 kohdan tai Yhdistyneiden Kansakuntien turvallisuusneuvoston päätöslauselman 1929 (2010) 11, 12 tai 19 kohdan mukaisesti. 2. Jäädytetään kaikki liitteessä VIII luetelluille henkilöille, yhteisöille ja elimille kuuluvat taikka niiden omistuksessa, hallussa tai määräysvallassa olevat varat ja taloudelliset resurssit. Liitteeseen VIII sisältyvät luonnolliset ja oikeushenkilöt, yhteisöt ja elimet, jotka eivät kuulu liitteen VII soveltamisalaan ja joista on neuvoston päätöksen 2010/413/YUTP 20 artiklan 1 kohdan b alakohdan mukaisesti todettu, että ne a) osallistuvat tai ovat suoraan yhteydessä Iranin joukkotuhoaseiden leviämistä edistävään ydinenergia-alan toimintaan tai ydinasejärjestelmien kehittämiseen tai tukevat niitä, mukaan luettuna osallistuminen kiellettyjen tuotteiden ja teknologian hankintaan, tai ovat tällaisen henkilön, yhteisön tai elimen omistuksessa tai määräysvallassa, myös silloin, kun tällainen omistus tai määräysvalta perustuu laittomiin keinoihin, tai toimivat niiden puolesta tai johdolla; b) ovat luonnollisia tai oikeushenkilöitä, yhteisöjä tai elimiä, jotka ovat auttaneet luettelossa olevaa henkilöä, yhteisöä tai elintä kiertämään tai rikkomaan tämän asetuksen määräyksiä tai toimenpiteitä, jotka jokin jäsenvaltio tai kolmas maa on ottanut käyttöön noudattaakseen neuvoston päätöstä 2010/413/YUTP tai YK:n turvallisuusneuvoston päätöslauselmia 1737 (2006), 1747 (2007), 1803 (2008) ja 1929 (2010); c) ovat islamilaisen vallankumouskaartin (Islamic Revolutionary Guard Corps) johtavassa asemassa olevia jäseniä tai oikeushenkilöitä, yhteisöjä tai elimiä, jotka ovat islamilaisen vallankumouskaartin tai sen yhden tai useamman johtavassa asemassa olevan jäsenen omistamia tai määräysvallassa; d) ovat Iranin islamilaisen tasavallan linjavarustamon (Islamic Republic of Iran Shipping Lines) omistuksessa tai määräysvallassa olevia oikeushenkilöitä, yhteisöjä tai elimiä. 3. Mitään varoja tai taloudellisia resursseja ei saa suoraan tai välillisesti asettaa liitteissä VII ja VIII lueteltujen luonnollisten tai oikeushenkilöiden, yhteisöjen tai elinten saataville tai hyödynnettäväksi. 4. Tietoinen ja tarkoituksellinen osallistuminen toimintaan, jonka suorana tai välillisenä tavoitteena tai seurauksena on 1, 2 ja 3 kohdassa tarkoitettujen toimenpiteiden kiertäminen, on kiellettyä. 5. Liitteiden VII ja VIII on sisällettävä perusteet sille, miksi YK:n turvallisuusneuvosto tai pakotekomitea tai Euroopan unionin neuvosto on ottanut henkilöt, yhteisöt ja elimet luetteloon sekä niiden nimeämispäivät. 6. Liitteiden VII ja VIII on myös sisällettävä riittävät tunnistetiedot luetteloon otetuista luonnollisista henkilöistä, jos tällaiset tiedot ovat saatavilla. Tiedot saavat sisältää ainoastaan seuraavat: a) sukunimi ja etunimi, myös mahdolliset peite- ja arvonimet; b) syntymäaika ja -paikka; c) kansalaisuus; d) passin ja henkilökortin numero; e) vero- ja sosiaaliturvatunnukset; f) sukupuoli; g) osoite ja muut oleskelupaikkaa koskevat tiedot; h) tehtävä tai ammatti. 7. Liitteessä VII ja VIII voidaan mainita myös luettelossa olevien henkilöiden perheenjäsenten edellä tarkoitetut tunnistetiedot, mutta vain siinä tapauksessa, että nämä tiedot ovat tarpeen luettelossa olevan luonnollisen henkilön henkilöllisyyden toteamiseksi. 17 artikla Poiketen siitä, mitä 16 artiklassa säädetään, liitteessä V luetelluilla verkkosivuilla mainitut jäsenvaltioiden toimivaltaiset viranomaiset voivat sallia tiettyjen jäädytettyjen varojen tai taloudellisten resurssien vapauttamisen, jos seuraavat ehdot täyttyvät: a) varoihin tai taloudellisiin resursseihin kohdistuu tuomioistuimen, viranomaisen tai välimiesten perustama panttioikeus, joka on perustettu ennen sitä päivää, jona pakotekomitea, turvallisuusneuvosto tai Euroopan unionin neuvosto on nimennyt 16 artiklassa tarkoitetun henkilön, yhteisön tai elimen, tai tuomioistuimen, viranomaisen tai välimiesten ennen kyseistä päivää antama ratkaisu; b) varoja tai taloudellisia resursseja käytetään yksinomaan kattamaan tällaisella panttioikeudella turvatut tai tällaisella ratkaisulla vahvistetut saatavat niiden lakien ja määräysten asettamissa rajoissa, jotka koskevat sellaisten henkilöiden oikeuksia, joilla on tällaisia saatavia; c) panttioikeutta ei ole perustettu eikä ratkaisua annettu liitteessä VII tai VIII luetellun henkilön, yhteisön tai elimen eduksi; d) panttioikeuden tai ratkaisun tunnustaminen ei aiheuta uhkaa kyseisen jäsenvaltion yleiselle järjestykselle; ja e) jäsenvaltio on ilmoittanut panttioikeudesta tai ratkaisusta pakotekomitealle silloin, kun 16 artiklan 1 kohtaa sovelletaan. 18 artikla Poiketen siitä, mitä 16 artiklassa säädetään, ja siltä osin kuin liitteessä VII tai VIII luetellun henkilön, yhteisön tai elimen suorittama maksu johtuu sopimuksesta tai velvoitteesta, jonka kyseinen henkilö, yhteisö tai elin on tehnyt tai joka on asetettu kyseiselle henkilölle, yhteisölle tai elimelle ennen päivää, jona pakotekomitea, turvallisuusneuvosto tai Euroopan unionin neuvosto on nimennyt kyseisen henkilön, yhteisön tai elimen, liitteessä V luetelluilla verkkosivuilla mainitut jäsenvaltioiden toimivaltaiset viranomaiset voivat hyväksyä tarkoituksenmukaisiksi katsominsa ehdoin tiettyjen jäädytettyjen varojen tai taloudellisten resurssien vapauttamisen, jos seuraavat ehdot täyttyvät: a) kyseinen toimivaltainen viranomainen on todennut, että i) varat tai taloudelliset resurssit käytetään liitteessä VII tai VIII luetellun henkilön, yhteisön tai elimen maksusuoritukseen; ii) sopimus tai velvoite ei edistä liitteissä I, II, III ja VI lueteltujen tuotteiden ja teknologian valmistusta, myyntiä, hankintaa, siirtoa, vientiä, tuontia, kuljetusta tai käyttöä; ja iii) maksusuoritus ei riko 16 artiklan 3 kohtaa; b) kyseinen jäsenvaltio on ilmoittanut pakotekomitealle toteamuksestaan ja aikeestaan myöntää lupa silloin, kun 16 artiklan 1 kohtaa sovelletaan, eikä pakotekomitea ole kymmenen työpäivän kuluessa ilmoituksen saamisesta ilmoittanut vastustavansa tätä; ja c) kyseinen jäsenvaltio on ilmoittanut muille jäsenvaltioille ja komissiolle tästä toimivaltaisen viranomaisensa toteamuksesta sekä aikeestaan myöntää lupa vähintään kaksi viikkoa ennen luvan myöntämistä silloin, kun 16 artiklan 2 kohtaa sovelletaan. 19 artikla 1. Poiketen siitä, mitä 16 artiklassa säädetään, liitteessä V luetelluilla verkkosivuilla mainitut jäsenvaltioiden toimivaltaiset viranomaiset voivat myöntää tarkoituksenmukaisiksi katsominsa ehdoin luvan tiettyjen jäädytettyjen varojen tai taloudellisten resurssien vapauttamiseen tai tiettyjen varojen tai taloudellisten resurssien asettamiseen saataville, jos seuraavat ehdot täyttyvät: a) kyseinen toimivaltainen viranomainen on todennut, että varat tai taloudelliset resurssit ovat i) tarpeen liitteessä VII tai VIII lueteltujen henkilöiden ja heidän huollettavinaan olevien perheenjäsenten perustarpeiden tyydyttämiseksi mukaan luettuina menot, jotka aiheutuvat elintarvikkeiden hankinnasta, vuokrasta tai asuntolainasta, lääkkeistä ja sairaanhoidosta, veroista, vakuutusmaksuista ja julkisten palvelujen käytöstä; ii) tarkoitettu yksinomaan oikeudellisiin palveluihin liittyvien kohtuullisten palkkioiden maksamiseen ja näistä palveluista aiheutuneiden kulujen korvaamiseen; tai iii) tarkoitettu yksinomaan jäädytettyjen varojen tai taloudellisten resurssien tavanomaisesta säilyttämisestä tai hoidosta aiheutuvien palkkioiden tai palvelumaksujen maksamiseen; ja b) kyseinen jäsenvaltio on ilmoittanut pakotekomitealle toteamuksestaan ja aikeestaan myöntää lupa silloin, kun lupa koskee liitteessä VII lueteltua henkilöä, yhteisöä tai elintä, eikä pakotekomitea ole viiden työpäivän kuluessa ilmoituksen saamisesta ilmoittanut vastustavansa tätä. 2. Poiketen siitä, mitä 16 artiklassa säädetään, liitteessä V luetelluilla verkkosivuilla mainitut jäsenvaltioiden toimivaltaiset viranomaiset voivat sallia tiettyjen jäädytettyjen varojen tai taloudellisten resurssien vapauttamisen tai tiettyjen varojen tai taloudellisten resurssien asettamisen saataville, jos toimivaltainen viranomainen on todennut, että kyseiset varat tai taloudelliset resurssit ovat tarpeen poikkeuksellisten menojen kattamiseen tai 6 artiklassa tarkoitettujen tuotteiden maksamiseen, jos ne on hankittu käytettäväksi Iranissa kevytvesireaktoria varten, jonka rakentaminen alkoi ennen joulukuuta 2006, edellyttäen, että a) kyseinen jäsenvaltio on ilmoittanut tästä toteamuksestaan pakotekomitealle silloin, kun lupa koskee liitteessä VII lueteltua henkilöä, yhteisöä tai elintä, ja pakotekomitea on hyväksynyt toteamuksen; ja b) toimivaltainen viranomainen on ilmoittanut muille jäsenvaltioiden toimivaltaisille viranomaisille ja komissiolle vähintään kaksi viikkoa ennen luvan antamista perusteet, joiden nojalla se katsoo, että erityinen lupa olisi annettava silloin, kun lupa koskee liitteessä VIII lueteltua henkilöä, yhteisöä tai elintä. 3. Kyseisen jäsenvaltion on ilmoitettava muille jäsenvaltioille ja komissiolle 1 ja 2 kohdan nojalla annetuista luvista. 20 artikla 1. Edellä 16 artiklan 3 kohta ei estä rahoitus- tai luottolaitoksia hyvittämästä jäädytettyjä tilejä, jos ne saavat luettelossa mainitun luonnollisen tai oikeushenkilön, yhteisön tai elimen tilille tarkoitettuja varoja, edellyttäen, että myös kaikki näille tileille lisättävät varat jäädytetään. Rahoitus- tai luottolaitoksen on ilmoitettava näistä tilitapahtumista viipymättä toimivaltaisille viranomaisille. 2. Edellä 16 artiklan 3 kohtaa ei sovelleta seuraaviin jäädytetyille tileille lisättäviin varoihin: a) näistä tileistä kertyvät korko- tai muut tuotot; tai b) sellaisista sopimuksista tai velvoitteista johtuvat maksut, jotka on tehty tai asetettu ennen sitä päivää, jona pakotekomitea, turvallisuusneuvosto tai Euroopan unionin neuvosto on nimennyt 16 artiklassa tarkoitetun henkilön, yhteisön tai elimen, edellyttäen, että nämä korkotuotot, muut tuotot ja maksut jäädytetään 16 artiklan 1 tai 2 kohdan mukaisesti. 3. Tätä artiklaa ei saa tulkita siten, että siinä annettaisiin lupa 21 artiklassa tarkoitettuun varainsiirtoon. V lukuVarainsiirtoa ja rahoituspalveluja koskevat rajoitukset 21 artikla 1. Jos 2, 3, 4 tai 6 kohdan ehdot eivät täyty, kielletään a) määräyksen antaminen arvoltaan vähintään 10 000 euron varainsiirtoon Iranissa olevalle henkilölle, yhteisölle tai elimelle; b) arvoltaan vähintään 10 000 euron varainsiirron vastaanottaminen Iranissa olevalta henkilöltä, yhteisöltä tai elimeltä; c) arvoltaan vähintään 10 000 euron varainsiirron, jonka Iranissa oleva henkilö, yhteisö tai elin on antanut toimeksi, suorittaminen tai arvoltaan vähintään 10 000 euron varainsiirron suorittaminen Iranissa olevalle henkilölle, yhteisölle tai elimelle. Näitä kieltoja sovelletaan riippumatta siitä, tehdäänkö varainsiirto yhdessä erässä tai useassa erässä, jotka näyttävät liittyvän toisiinsa. 2. Edellä 1 kohdassa säädetyt kiellot eivät koske sellaisten varojen siirtoa, joilla maksetaan elintarvikkeiden tai lääkinnällisten laitteiden hankintaa tai terveydenhuoltoon liittyviä menoja tai jotka siirretään humanitaarisiin tarkoituksiin, edellyttäen että varainsiirrosta on ilmoitettu jollekin liitteessä V luetelluilla verkkosivuilla mainitulle jäsenvaltioiden toimivaltaiselle viranomaiselle. Varainsiirtomääräyksen antavan luonnollisen tai oikeushenkilön, yhteisön tai elimen tai jos kyseinen määräyksen antava henkilö, yhteisö tai elin ei kuulu 36 artiklan soveltamisalaan, varainsiirtomääräyksen vastaanottavan ja suorittavan luonnollisen tai oikeushenkilön, yhteisön tai elimen on ilmoitettava varainsiirrosta edellä säädetyllä tavalla. 3. Edellä 1 kohdassa säädetyt kiellot eivät koske muita kuin 2 kohdassa tarkoitettuja, arvoltaan alle 40 000 euroa olevia siirtoja, jos määräyksen antava luonnollinen tai oikeushenkilö, yhteisö tai elin tai jos kyseinen henkilö, yhteisö tai elin ei kuulu 36 artiklan soveltamisalaan, varainsiirron suorittava henkilö, yhteisö tai elin on ilmoittanut varainsiirrosta kirjallisesti jollekin liitteessä V luetelluilla verkkosivuilla mainitulle jäsenvaltioiden toimivaltaiselle viranomaiselle. 4. Liitteessä V luetelluilla verkkosivuilla mainitut jäsenvaltioiden toimivaltaiset viranomaiset voivat myöntää tarkoituksenmukaisiksi katsominsa ehdoin luvan arvoltaan vähintään 40 000 euron varainsiirtoon, jos ne eivät katso, että varainsiirto, johon haetaan lupaa, edistäisi jotain seuraavista: a) Iranin harjoittama rikastamiseen, jälleenkäsittelyyn tai raskasveteen liittyvä toiminta; b) Iranin harjoittama ydinasejärjestelmien kehittämistoiminta; c) Iranin jatkama, sellaisiin muihin aiheisiin liittyvä toiminta, joita IAEA on pitänyt huolestuttavina tai jotka ovat edelleen sen käsiteltävinä; tai d) iranilaisen yrityksen harjoittama raakaöljyn ja maakaasun etsintä, raakaöljyn ja maakaasun tuotanto, jalostus tai maakaasun nesteytys. Lupa katsotaan myönnetyksi, jos toimivaltainen viranomainen on vastaanottanut kirjallisen lupahakemuksen eikä ole neljän viikon kuluessa kirjallisesti ilmoittanut vastustavansa varainsiirtoa. Jos toimivaltainen viranomainen esittää vastalauseen käynnissä olevan tutkinnan vuoksi, sen on ilmoitettava tästä ja annettava päätöksensä tiedoksi mahdollisimman nopeasti. Lupa katsotaan myönnetyksi, jos päätöstä ei anneta neljän viikon kuluessa vastalauseen esittämisestä. Kyseisen jäsenvaltion on ilmoitettava muille jäsenvaltioille ja komissiolle, jos se hylkää lupahakemuksen. 5. Jäsenvaltioiden on pyynnöstä avustettava toisiaan tutkinnassa aina tarpeen vaatiessa. 6. Edellä olevaa 1 kohtaa ei sovelleta, jos siirtoon on myönnetty lupa 17, 18 tai 19 artiklan mukaisesti. 22 artikla 1. Tämän asetuksen 36 artiklan soveltamisalaan kuuluvien, liitteessä IX lueteltujen Iraniin sijoittautuneiden luotto- ja rahoituslaitosten konttoreiden ja tytäryhtiöiden on ilmoitettava liitteessä V luetelluilla verkkosivuilla mainituille sijoittautumisjäsenvaltion toimivaltaisille viranomaisille kaikki toteuttamansa tai vastaanottamansa varainsiirrot, osapuolten nimet sekä siirron määrä ja päivämäärä viiden työpäivän kuluessa varainsiirron toteuttamisesta tai vastaanottamisesta. Jos tiedot ovat saatavilla, ilmoituksessa on täsmennettävä liiketoimen laatu ja tarvittaessa sen kohteena olevien tuotteiden laatu ja mainittava erityisesti, kuuluvatko tuotteet tämän asetuksen liitteen I, II, III, IV tai VI soveltamisalaan, ja vientiluvanvaraisista tuotteista on ilmoitettava myönnetyn luvan numero. 2. Tiedot saaneiden toimivaltaisten viranomaisten on tietojen jakamista koskevien järjestelyjen mukaisesti tarvittaessa välitettävä tiedot viipymättä niiden muiden jäsenvaltioiden toimivaltaisille viranomaisille, joihin näiden liiketoimien toiset osapuolet ovat sijoittautuneet, sen välttämiseksi, että liiketoimet edistäisivät joukkotuhoaseiden leviämisen vaaraa aiheuttavaa ydinalan toimintaa tai ydinasejärjestelmien kehittämistä. 23 artikla 1. Tämän asetuksen 36 artiklan soveltamisalaan kuuluvat luotto- ja rahoituslaitokset, 2 kohdassa tarkoitettujen, luotto- ja rahoituslaitosten kanssa toteuttamansa toiminnan yhteydessä ja välttääkseen sitä, että tämä toiminta edistäisi joukkotuhoaseiden leviämisen vaaraa aiheuttavaa ydinalan toimintaa tai ydinasejärjestelmien kehittämistä: a) tarkkailevat jatkuvasti tilitapahtumia erityisesti asiakkaan tunnistamista ja huolellisuusvelvollisuutta koskevien ohjelmiensa sekä rahanpesua ja terrorismin rahoitusta koskevien velvoitteidensa mukaisesti; b) vaativat, että kaikki liiketoimiin liittyvät, maksajaa ja maksun saajaa koskevat maksumääräysten tietokentät on täytetty, ja kieltäytyvät liiketoimen toteuttamisesta, jos näitä tietoja ei anneta; c) säilyttävät kaikki liiketoimia koskevat tiedot viiden vuoden ajan ja antavat ne pyydettäessä kansallisten viranomaisten käyttöön; d) jos ne epäilevät tai niillä on perusteltua syytä epäillä, että varat liittyvät joukkotuhoaseiden leviämisen rahoittamiseen, ilmoittavat viipymättä epäilyksistään rahanpesun selvittelykeskukselle tai muulle liitteessä V luetelluilla verkkosivuilla mainitulle asianomaisen jäsenvaltion nimeämälle toimivaltaiselle viranomaiselle, tämän kuitenkaan rajoittamatta 5 ja 16 artiklan soveltamista. Rahanpesun selvittelykeskus tai muu toimivaltainen viranomainen toimii kansallisena yhteyspisteenä, joka vastaanottaa ja analysoi ilmoitukset joukkotuhoaseiden leviämisen rahoittamiseen mahdollisesti liittyvistä epäilyttävistä liiketoimista. Rahanpesun selvittelykeskuksella tai muulla toimivaltaisella viranomaisella on oltava välittömästi tai välillisesti ja riittävän nopeasti käytettävissään rahoitusta, hallintoa ja lainkäyttöä koskevat tiedot, joita se tarvitsee voidakseen hoitaa asianmukaisesti tehtävänsä, mukaan lukien erityisesti epäilyttäviä liiketoimia koskevien ilmoitusten analysointi. Edellä mainitut luotto- ja rahoituslaitoksia koskevat vaatimukset täydentävät asetuksesta (EY) N:o 1781/2006[17] ja direktiivin 2005/60/EY täytäntöönpanosta johtuvia nykyisiä velvoitteita. 2. Edellä 1 kohdassa säädettyjä toimenpiteitä sovelletaan luotto- ja rahoituslaitoksiin niiden toimiessa seuraavien tahojen kanssa: a) luotto- ja rahoituslaitokset, joiden kotipaikka on Iranissa; b) liitteessä IX luetellut 36 artiklan soveltamisalaan kuuluvat luotto- ja rahoituslaitosten konttorit ja tytäryhtiöt, joiden kotipaikka on Iranissa, c) liitteessä IX luetellut 36 artiklan soveltamisalan ulkopuolella olevat luotto- ja rahoituslaitosten konttorit ja tytäryhtiöt, joiden kotipaikka on Iranissa, d) liitteessä IX luetellut luotto- ja rahoituslaitokset, joiden kotipaikka ei ole Iranissa ja jotka eivät kuulu 36 artiklan soveltamisalaan, mutta ovat sellaisten henkilöiden ja yhteisöjen määräysvallassa, joiden kotipaikka on Iranissa. 24 artikla 1. Kielletään 36 artiklan soveltamisalaan kuuluvia luotto- ja rahoituslaitoksia tekemästä jotain seuraavista: a) pankkitilin avaaminen luotto- tai rahoituslaitoksessa, jonka kotipaikka on Iranissa, mukaan luettuna Iranin keskuspankki, tai liitteessä IX luetellun luotto- tai rahoituslaitoksen konttorissa tai tytäryhtiössä; b) kirjeenvaihtajapankkisuhteen aloittaminen luotto- tai rahoituslaitoksen kanssa, jonka kotipaikka on Iranissa, mukaan luettuna Iranin keskuspankki, tai liitteessä IX luetellun luotto- tai rahoituslaitoksen konttorin tai tytäryhtiön kanssa; c) edustajan toimiston avaaminen Iranissa tai konttorin tai tytäryhtiön perustaminen Iraniin; d) osuuden tai lisäosuuden hankkiminen luotto- tai rahoituslaitoksessa, jonka kotipaikka on Iranissa, mukaan luettuna Iranin keskuspankki, tai liitteessä IX luetellun luotto- tai rahoituslaitoksen konttorissa tai tytäryhtiössä, tai muun omistusoikeuden hankkiminen tällaisessa luotto- tai rahoituslaitoksessa; e) yhteisyrityksen perustaminen luotto- tai rahoituslaitoksen kanssa, jonka kotipaikka on Iranissa, mukaan luettuna Iranin keskuspankki, tai liitteessä IX luetellun luotto- tai rahoituslaitoksen konttorin tai tytäryhtiön kanssa; 2. Kielletään a) luvan antaminen luotto- tai rahoituslaitoksen, jonka kotipaikka on Iranissa, mukaan luettuna Iranin keskuspankki, edustajan toimiston avaamiselle tai konttorin tai tytäryhtiön perustamiselle unioniin tai liitteessä IX luetellun luotto- tai rahoituslaitoksen konttorin tai tytäryhtiön perustamiselle unioniin; b) edustajan toimiston, konttorin tai tytäryhtiön perustamista unioniin koskevista sopimuksista neuvotteleminen tai sopimusten tekeminen luotto- tai rahoituslaitoksen kanssa, jonka kotipaikka on Iranissa, mukaan luettuna Iranin keskuspankki, tai niiden puolesta tai liitteessä IX luetellun luotto- tai rahoituslaitoksen konttorin tai tytäryhtiön kanssa tai niiden puolesta; c) luvan antaminen sille, että luotto- tai rahoituslaitoksen, jonka kotipaikka on Iranissa, mukaan luettuna Iranin keskuspankki, edustajan toimisto, konttori tai tytäryhtiö tai liitteessä IX luetellun luotto- tai rahoituslaitoksen konttori tai tytäryhtiö aloittaa ja harjoittaa luottolaitoksen toimintaa tai muuta luvanvaraista toimintaa, jos kyseinen edustajan toimisto, konttori tai tytäryhtiö ei ole ollut toiminnassa ennen 26 päivää heinäkuuta 2010. 25 artikla Kielletään a) heinäkuun 26 päivän 2010 jälkeen liikkeeseen laskettujen valtion tai valtion takaamien joukkovelkakirjojen suora tai välillinen osto joltakin seuraavista tai niiden suora tai välillinen myynti jollekin seuraavista: i) Iran tai sen hallitus, sen julkisyhteisöt, yhtiöt ja virastot; ii) luotto- tai rahoituslaitos, jonka kotipaikka on Iranissa, mukaan luettuna Iranin keskuspankki, tai liitteessä IX lueteltu konttori tai tytäryhtiö; iii) luonnollinen tai oikeushenkilö, yhteisö tai elin, joka toimii i tai ii alakohdassa tarkoitetun oikeushenkilön, yhteisön tai elimen puolesta tai johdolla; iv) i, ii tai iii alakohdassa tarkoitetun henkilön, yhteisön tai elimen omistuksessa tai määräysvallassa oleva oikeushenkilö, yhteisö tai elin. b) heinäkuun 26 päivän 2010 jälkeen liikkeelle laskettuihin valtion tai valtion takaamiin joukkovelkakirjoihin liittyvien välityspalvelujen tarjoaminen a alakohdassa tarkoitetulle henkilölle, yhteisölle tai elimelle; c) a alakohdassa tarkoitetun henkilön, yhteisön tai elimen avustaminen valtion tai valtion takaamien joukkovelkakirjojen liikkeellelaskussa tarjoamalla välityspalveluja, mainontapalveluja tai muita tällaisiin joukkovelkakirjoihin liittyviä palveluita. 26 artikla 1. Kielletään a) vakuutusten tai jälleenvakuutusten tarjoaminen seuraaville: i) Iran tai sen hallitus, sen julkisyhteisöt, yhtiöt ja virastot; ii) iranilainen yritys; tai iii) luonnollinen tai oikeushenkilö, yhteisö tai elin, joka toimii i tai ii alakohdassa tarkoitetun oikeushenkilön, yhteisön tai elimen puolesta tai johdolla. b) tietoinen ja tarkoituksellinen osallistuminen sellaiseen toimintaan, jonka tavoitteena tai seurauksena on a alakohdassa tarkoitetun kiellon kiertäminen. 2. Edellä 1 kohtaa ei sovelleta yksityishenkilöille myönnettäviin sairaus- ja matkavakuutuksiin. 3. Tässä artiklassa kielletään ennen tämän asetuksen voimaantuloa tehtyjen vakuutus- ja jälleenvakuutussopimusten jatkaminen tai uusiminen, mutta siinä ei kielletä ennen kyseistä päivämäärää tehtyjen sopimusten noudattamista. VI luku Kuljetusrajoitukset 27 artikla 1. Euroopan unionin yhteiseen puolustustarvikeluetteloon sisältyvien tuotteiden ja teknologian tai sellaisten tuotteiden ja teknologian siirron estämiseksi, joiden toimitus, myynti, siirto, vienti tai tuonti kielletään tässä asetuksessa, kaikista Iranista unionin tullialueelle tuotavista tai sieltä Iraniin vietävistä tavaroista on toimitettava ennakkotiedot saapumisesta tai lähdöstä asianomaisen jäsenvaltion toimivaltaisille tulliviranomaisille. 2. Saapumista tai lähtöä koskevien ennakkotietojen toimittamisvelvollisuutta koskevat säännöt, erityisesti noudatettavat määräajat ja vaaditut tiedot, annetaan tuontia ja vientiä koskevista yleisilmoituksista sekä tulli-ilmoituksista annetuissa säännöksissä, jotka sisältyvät yhteisön tullikoodeksista 12 päivänä lokakuuta 1992 annettuun neuvoston asetukseen (ETY) N:o 2913/92[18] ja asetuksen (ETY) N:o 2913/92 soveltamista koskevista säännöistä 2 päivänä heinäkuuta 1993 annettuun komission asetukseen (ETY) N:o 2454/93[19]. 3. Lisäksi henkilön, joka tuo tuotteita unionin tullialueelle Iranista tai vie niitä unionin tullialueelta Iraniin tai vastaa tuotteiden kuljettamisesta Iraniin tai Iranista, tai hänen edustajansa on ilmoitettava, kuuluvatko tuotteet Euroopan unionin yhteisen puolustustarvikeluettelon tai tämän asetuksen soveltamisalaan, ja ilmoitettava tarkemmat tiedot tuotteille myönnetystä vientiluvasta, jos niiden vienti on luvanvaraista. 4. Tuontia ja vientiä koskevat yleisilmoitukset ja 3 kohdassa tarkoitetut vaadittavat lisätiedot voidaan toimittaa 31 päivään joulukuuta 2010 saakka kirjallisina käyttäen kauppa-, satama- tai kuljetustietoja, edellyttäen että ne sisältävät tarvittavat yksityiskohdat. 5. Tässä artiklassa tarkoitetut vaadittavat lisätiedot on 1 päivästä tammikuuta 2011 toimitettava - unionin tullialueelle tuotujen tuotteiden osalta joko kirjallisesti tai käyttäen tarvittaessa tuontia ja vientiä koskevia yleisilmoituksia; ja - unionin tullialueelta vietyjen tuotteiden osalta joko tulli-ilmoituksella tai vientiä koskevalla yleisilmoituksella, jos tulli-ilmoitusta ei vaadita. 28 artikla 1. Kielletään jäsenvaltioiden kansalaisten harjoittama tai jäsenvaltioiden alueelta käsin tapahtuva polttoainetäydennyspalvelujen tai aluksille suunnattujen muiden täydennys- tai huoltopalvelujen tarjoaminen iranilaisille aluksille, jos palveluntarjoajilla on tietoja, mukaan luettuina toimivaltaisilta viranomaisilta edellisessä artiklassa tarkoitettujen saapumista tai lähtöä koskevien ennakkotietojen perusteella saadut tiedot, joiden nojalla on perusteltua syytä olettaa, että alusten rahtina on tuotteita, jotka sisältyvät Euroopan unionin yhteiseen puolustustarvikeluetteloon tai tuotteita, joiden toimitus, myynti, siirto tai vienti on kiellettyä tämän asetuksen nojalla, paitsi jos tällaisten palvelujen tarjoaminen on tarpeen humanitaarisia tarkoituksia varten. 2. Kielletään jäsenvaltioiden kansalaisten harjoittama tai jäsenvaltioiden alueelta käsin tapahtuva teknisten ja huoltopalvelujen tarjoaminen iranilaisille rahti-ilma-aluksille, jos palveluntarjoajilla on tietoja, mukaan luettuina toimivaltaisilta viranomaisilta edellisessä artiklassa tarkoitettujen saapumista tai lähtöä koskevien ennakkotietojen perusteella saadut tiedot, joiden nojalla on perusteltua syytä olettaa, että rahti-ilma-alusten rahtina on tuotteita, jotka sisältyvät Euroopan unionin yhteiseen puolustustarvikeluetteloon tai tuotteita, joiden toimitus, myynti, siirto tai vienti on kiellettyä tämän asetuksen nojalla, paitsi jos tällaisten palvelujen tarjoaminen on tarpeen humanitaarisia tai turvallisuustarkoituksia varten. 3. Edellä 1 ja 2 kohdassa säädettyjä kieltoja sovelletaan, kunnes rahti on tapauksesta riippuen tarkastettu, takavarikoitu tai tarpeen mukaan hävitetty. VII lukuTiettyjen vaateiden hyväksymistä koskevat rajoitukset 29 artikla 1. Vaateita, jotka liittyvät sopimukseen tai liiketoimeen, jonka suorittamiseen on saattanut vaikuttaa suoraan tai välillisesti, kokonaan tai osittain, jokin toimenpide, joka on otettu käyttöön asetuksen (EY) N:o 423/2007 tai tämän asetuksen nojalla, ei oteta huomioon, mukaan lukien korvausvaateet tai muut tämänkaltaiset vaateet, kuten korvausvaatimukset tai vakuudelliset vaatimukset, erityisesti joukkovelkakirjan, vakuuden tai korvauksen, etenkin missä tahansa muodossa annetun takauksen tai rahoitusvakuuden, pidentämistä tai maksamista koskevat vaateet, jos vaateen esittää: a) liitteissä VII, VIII ja IX lueteltu nimetty henkilö, yhteisö tai elin; b) muu Iranissa oleva henkilö, yhteisö tai elin, Iranin hallitus mukaan luettuna; c) henkilö, yhteisö tai elin, joka toimii kyseisten henkilöiden, yhteisöjen tai elinten välityksellä tai niiden puolesta. 2. Asetuksessa (EY) N:o 423/2007 tai tässä asetuksessa säädettyjen toimenpiteiden katsotaan vaikuttaneen sopimuksen tai liiketoimen täytäntöönpanoon silloin kun vaateiden olemassaolo tai sisältö johtuu suoraan tai välillisesti kyseisistä toimenpiteistä. 3. Kaikissa vaateen täytäntöönpanoa koskevissa menettelyissä todistustaakka sen osoittamiseksi, että 1 kohdan soveltaminen ei estä vaateen täyttämistä, kuuluu sille, joka vaatii vaateen täytäntöönpanoa. 4. Tämä artikla ei vaikuta 1 kohdassa tarkoitettujen henkilöjen, yhteisöjen ja elinten oikeuteen saattaa sopimusvelvoitteiden täyttämättä jättämisen lainmukaisuus tutkittavaksi asetuksen (EY) N:o 423/2007 tai tämän asetuksen perusteella. VIII lukuYleiset ja loppusäännökset 30 artikla 1. Sen estämättä, mitä asiaan sovellettavissa ilmoitusvelvollisuutta, salassapitovelvollisuutta ja ammattisalaisuutta koskevissa säännöissä määrätään, luonnollisten ja oikeushenkilöiden, yhteisöjen ja elinten on a) toimitettava välittömästi kaikki tämän asetuksen noudattamista edistävät tiedot, kuten 16 artiklan mukaisesti jäädytetyt tilit ja määrät, liitteessä V luetelluilla verkkosivuilla mainituille asuin- tai sijaintijäsenvaltionsa toimivaltaisille viranomaisille sekä komissiolle joko suoraan tai jäsenvaltioiden välityksellä; b) toimittava yhteistyössä liitteessä V luetelluilla verkkosivuilla mainittujen toimivaltaisten viranomaisten kanssa tällaisten tietojen todentamiseksi. 2. Komission mahdollisesti suoraan vastaanottamat lisätiedot asetetaan kyseisen jäsenvaltion käyttöön. 3. Tämän artiklan mukaisesti toimitettuja tai vastaanotettuja tietoja saa käyttää vain niihin tarkoituksiin, joita varten ne on toimitettu tai vastaanotettu. 31 artikla 1. Varojen ja taloudellisten resurssien jäädyttäminen tai niiden saataville asettamisesta kieltäytyminen, joka on tapahtunut vilpittömästi siinä uskossa, että se on tämän asetuksen mukaista, ei johda minkäänlaiseen korvausvastuuseen jäädyttämisen toteuttaneen tai saataville asettamisesta kieltäytyneen luonnollisen tai oikeushenkilön, yhteisön tai elimen osalta taikka näiden johtajien tai työntekijöiden osalta, ellei varojen ja taloudellisten resurssien jäädyttämisen osoiteta tapahtuneen huolimattomuuden seurauksena. 2. Edellä 5 artiklan 1 kohdan d ja e alakohdassa, 9 artiklan b alakohdassa, 15 artiklassa, 16 artiklan 3 kohdassa, 25 artiklan 1 kohdan a alakohdassa ja 26 artiklassa asetetut kiellot eivät johda minkäänlaiseen korvausvastuuseen asianomaisen luonnollisen tai oikeushenkilön tai yhteisön osalta, jos tämä ei tiennyt tai tällä ei ollut perusteltua syytä epäillä, että toimet rikkoisivat kyseisiä kieltoja. 3. Edellä 21, 22 ja 23 artiklan mukainen, tämän asetuksen soveltamisalaan kuuluvan laitoksen tai henkilön taikka tällaisen laitoksen tai henkilön työntekijän tai johtajan vilpittömässä mielessä tekemä, 21, 22 ja 23 artiklassa tarkoitettuja tietoja koskeva ilmoitus ei aiheuta laitokselle tai henkilölle taikka sen johtajille tai työntekijöille minkäänlaista vastuuta. 32 artikla Komissio ja jäsenvaltiot ilmoittavat toisilleen välittömästi tämän asetuksen nojalla käyttöön otetuista toimenpiteistä ja toimittavat toisilleen hallussaan olevat tähän asetukseen liittyvät merkitykselliset tiedot, erityisesti tiedot rikkomuksista ja täytäntöönpanossa ilmenneistä ongelmista sekä kansallisten tuomioistuinten antamista ratkaisuista. 33 artikla 1. Komissio a) muuttaa liitettä II joko Yhdistyneiden Kansakuntien turvallisuusneuvoston tai pakotekomitean toteamusten tai jäsenvaltioiden toimittamien tietojen perusteella; b) muuttaa liitettä IV jäsenvaltioiden toimittamien tietojen perusteella; c) muuttaa liitettä V jäsenvaltioiden toimittamien tietojen perusteella; d) muuttaa liitettä VII joko Yhdistyneiden Kansakuntien turvallisuusneuvoston tai pakotekomitean toteamusten perusteella. 2. Neuvosto laatii luettelon 16 artiklan 2 kohdassa tarkoitetuista henkilöistä, yhteisöistä ja elimistä sekä tarkastelee ja muuttaa sitä määräenemmistöpäätöksellä niiden toteamusten mukaisesti, jotka neuvosto on tehnyt neuvoston päätöksen 2010/413/YUTP liitteen II osalta. Liitteessä VIII olevaa luetteloa tarkastellaan uudelleen säännöllisin väliajoin ja vähintään 12 kuukauden välein. 3. Komissio ja neuvosto perustelevat 1 kohdan d alakohdan ja 2 kohdan mukaisesti tekemänsä päätökset yksityiskohtaisesti ja tarjoavat asianomaiselle luonnolliselle tai oikeushenkilölle, yhteisölle tai elimelle tilaisuuden esittää oma näkemyksensä asiasta. Jos huomautuksia tehdään, komissio tai neuvosto tarkastelevat päätöstään uudelleen ja ilmoittavat asiasta asianomaiselle henkilölle, yhteisölle tai elimelle. 4. Komissio käsittelee henkilötietoja suorittaakseen tämän asetuksen mukaiset tehtävänsä. Näihin tehtäviin kuuluvat seuraavat: a) tämän asetuksen liitteen VII muutosten valmistelu; b) liitteiden VII ja VIII sisällyttäminen komission verkkosivuilla[20] olevaan elektroniseen konsolidoituun luetteloon EU:n taloudellisten seuraamusten kohteena olevista henkilöistä, ryhmistä ja yhteisöistä; c) luetteloon ottamisen perusteita koskevien tietojen käsittely; ja d) tämän asetuksen mukaisten toimenpiteiden vaikutusta koskevien tietojen käsittely, esimerkiksi jäädytettyjen varojen arvoa ja toimivaltaisten viranomaisten myöntämiä lupia koskevat tiedot. 5. Neuvosto käsittelee henkilötietoja suorittaakseen tämän asetuksen mukaiset tehtävänsä. Näihin tehtäviin kuuluvat seuraavat: a) tämän asetuksen liitteen VIII muutosten valmistelu; ja b) luetteloon ottamisen perusteita koskevien tietojen käsittely. 6. Neuvosto ja komissio voivat käsitellä luettelossa olevien luonnollisten henkilöiden tekemiin rikoksiin ja heille annettuihin tuomioihin tai kyseisiä henkilöitä koskeviin turvatoimenpiteisiin liittyviä tietoja vain siinä määrin kuin käsittely on tarpeen luetteloon ottamista koskevien perusteiden valmistelemiseksi ja kyseisen luonnollisen henkilön esittämien näkemysten tarkastelemiseksi edellyttäen, että noudatetaan asianmukaisia erityisiä suojatoimia. Kyseisiä tietoja ei julkisteta eikä vaihdeta. 7. Tätä asetusta sovellettaessa liitteessä V mainitut neuvoston ja komission yksiköt nimitetään asetuksen (EY) N:o 45/2001 2 artiklan d kohdassa tarkoitetuksi ”rekisterinpitäjäksi”, jotta voidaan varmistaa, että kyseiset luonnolliset henkilöt voivat käyttää asetuksen (EY) N:o 45/2001 mukaisia oikeuksiaan. 34 artikla 1. Jäsenvaltioiden on annettava tämän asetuksen rikkomiseen sovellettavia seuraamuksia koskevat säännöt ja toteutettava kaikki tarvittavat toimenpiteet sen varmistamiseksi, että ne pannaan täytäntöön. Seuraamusten on oltava tehokkaita, oikeasuhteisia ja varoittavia. 2. Jäsenvaltioiden on annettava kyseiset säännöt komissiolle tiedoksi viipymättä tämän asetuksen tultua voimaan ja ilmoitettava sille niihin myöhemmin mahdollisesti tehtävistä muutoksista. 35 artikla 1. Jäsenvaltioiden on nimettävä tässä asetuksessa tarkoitetut toimivaltaiset viranomaiset ja pidettävä näiden nimet saatavilla liitteessä V luetelluilla verkkosivuilla. Jäsenvaltioiden on ilmoitettava komissiolle liitteessä V lueteltujen verkkosivustojen osoitteisiin tehtävistä muutoksista ennen niiden voimaantuloa. 2. Jäsenvaltioiden on annettava komissiolle tiedoksi toimivaltaiset viranomaisensa ja niiden yhteystiedot viipymättä tämän asetuksen tultua voimaan ja ilmoitettava sille mahdollisista myöhemmistä muutoksista. 3. Komission osoite- ja muut yhteystiedot tässä asetuksessa säädettyjä ilmoituksia, tiedoksiantoja ja muuta yhteydenpitoa varten ovat liitteessä V. 36 artikla Tätä asetusta sovelletaan a) unionin alueella sen ilmatila mukaan luettuna; b) jäsenvaltion lainkäyttövallan alaisessa ilma-aluksessa tai muussa aluksessa; c) unionin alueella tai missä tahansa muualla olevaan jäsenvaltion kansalaiseen; d) oikeushenkilöön, yhteisöön tai elimeen, joka on perustettu tai muodostettu jonkin jäsenvaltion lainsäädännön mukaisesti; e) oikeushenkilöön, yhteisöön tai elimeen, jonka harjoittama liiketoiminta tapahtuu kokonaan tai osittain unionin alueella. 37 artikla Kumotaan asetus (EY) N:o 423/2007. Viittauksia kumottuun asetukseen pidetään viittauksina tähän asetukseen. 38 artikla Tämä asetus tulee voimaan päivänä, jona se julkaistaan Euroopan unionin virallisessa lehdessä . Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä […] päivänä […]kuuta […]. Neuvoston puolesta Puheenjohtaja […] LIITE I A OSA 2 artiklan 1 kohdan a alakohdassa, 2 artiklan 2 kohdassa, 4 artiklassa sekä 5 artiklan 1 kohdan b ja d alakohdassa tarkoitetut tuotteet ja teknologia Tämä liite sisältää kaikki asetuksen (EY) N:o 428/2009 liitteessä I luetellut tuotteet siten kuin ne on siinä määritelty, lukuun ottamatta seuraavia: Tuote asetuksen (EY) N:o 428/2009 liitteessä I | Kuvaus | 5A001 | Seuraavat tietoliikennejärjestelmät, laitteet, komponentit ja varusteet: a. Tietoliikennelaitteet, joilla on jokin seuraavista ominaisuuksista, toiminnoista tai piirteistä: 1. erityisesti suunniteltu kestämään ydinräjähdyksestä aiheutuvia hetkellisiä elektronisia vaikutuksia tai sähkömagneettista pulssia; 2. erityisesti suojattu kestämään gamma-, neutroni- tai ionisäteilyä; tai 3. erityisesti suunniteltu toimimaan lämpötila-alueen 218 K (-55°C) –397 K (124°C) ulkopuolella; Huom.: 5A001.a.3 kohta koskee vain elektronisia laitteita. Huom.: 5A001.a.2 ja 5A001.a.3 kohta ei koske satelliiteissa käytettäviksi suunniteltuja tai muunnettuja laitteita. b. Tietoliikennejärjestelmät ja -laitteet ja niitä varten erityisesti suunnitellut komponentit tai tarvikkeet, joilla on jokin seuraavista ominaisuuksista, toiminnoista tai piirteistä: 1. Kytkemättömät vedenalaiset viestintäjärjestelmät, joilla on jokin seuraavista ominaisuuksista: a. akustinen kantoaaltotaajuus, joka on alueen 20–60 kHz ulkopuolella; b. käyttävät sähkömagneettista kantoaaltotaajuutta alle 30 kHz; c. käyttävät elektronista keilanohjaustekniikkaa; tai d. käyttävät ”lasereita” tai valodiodeita (LED), joiden lähtöaallonpituus ylittää 400 nm, mutta ei ylitä 700 nm ”paikallisverkossa”; 2. Radiolaitteet, jotka toimivat 1,5–87,5 MHz:n kaistalla ja joilla on kaikki seuraavista ominaisuuksista: a. ennakoivat ja valitsevat automaattisesti kanavakohtaisia taajuuksia ja ”digitaalisia kokonaissiirtonopeuksia” optimoidakseen lähetystä; ja b. sisältävät lineaarisen tehovahvistinkonfiguraation, joka kykenee tukemaan useampia signaaleja samanaikaisesti 1 kW:n tai suuremmalla lähtöteholla 1,5–30 MHz:n taajuusalueella tai 250 W:n tai suuremmalla lähtöteholla 30–87,5 MHz:n taajuusalueella, yhden tai useamman oktaavin ”hetkellisen taajuuskaistan” yli, siten että ulostulon yliaalto- ja särösisältö on parempi kuin -80 dB; 3. Muut kuin 5A001.b.4 kohdassa määritellyt radiolaitteet, jotka käyttävät ”hajaspektritekniikkaa”, mukaan lukien ”taajuushyppely”tekniikka ja joilla on jokin seuraavista ominaisuuksista, tai radiolaitteet, joilla on jokin seuraavista ominaisuuksista: a. hajautuskoodit ovat käyttäjän ohjelmoitavissa; tai b. lähetettävän kaistan kokonaisleveys on vähintään 100 kertaa minkä tahansa informaatiokanavan kaistan leveys ja se ylittää 50 kHz; Huom.: 5A001.b.3.b kohta ei aseta valvonnanalaiseksi radiolaitteita, jotka on erityisesti suunniteltu käytettäväksi siviilikäytössä olevissa solukkoradiojärjestelmissä. Huom.: 5A001.b.3 kohta ei aseta valvonnanalaiseksi laitteita, jotka on suunniteltu toimiviksi 1 W tai sitä alemmalla ulostuloteholla. 4. Radiolaitteet, jotka käyttävät ultralaajakaistamodulointitekniikoita ja joiden kanavointi-, sekoitus- tai verkkotunnuskoodit ovat käyttäjän ohjelmoitavissa ja joilla on jokin seuraavista ominaisuuksista: a. kaistanleveys yli 500 MHz; tai b. ”suhteellinen kaistanleveys” 20 prosenttia tai enemmän; 5. Digitaalisesti ohjatut radiovastaanottimet, joilla on kaikki seuraavat ominaisuudet: a. yli 1 000 kanavaa; b. alle 1 ms:n ”taajuuden vaihtoaika”; c. tutkivat tai pyyhkivät automaattisesti osaa sähkömagneettisesta spektristä; ja d. identifioivat vastaanotetut signaalit tai lähettimen tyypin; tai Huom.: 5A001.b.5 kohta ei aseta valvonnanalaiseksi radiolaitteita, jotka on erityisesti suunniteltu käytettäväksi siviilikäytössä olevissa solukkoradiojärjestelmissä. 6. käyttävät digitaalisia ”signaalinkäsittely”toimintoja ’puheenkoodauksen’ ulostuloon alle 2 400 bit/s nopeuksilla; Tekniset huomautukset: 1. Nopeudeltaan vaihtelevan ’puheenkoodauksen’ osalta sovelletaan 5A001.b.6 kohtaa jatkuvan puheen ’puheenkoodauksen’ ulostuloon. 2. 5A001.b.6 kohdassa ’puheenkoodauksella’ tarkoitetaan teknikkaa, jossa ihmisen äänestä otetaan näytteitä, minkä jälkeen nämä näytteet muunnetaan digitaaliseksi signaaliksi ottaen huomioon ihmisen puheen erityispiirteet. c. Seuraavat optiset tiedonsiirtokaapelit, optiset kuidut ja varusteet niitä varten: 1. Yli 500 m pitkät optiset kuidut, jotka valmistajan ilmoituksen mukaan kykenevät kestämään ’vetolujuuskokeessa’ yli 2 × 109 N/m2:n tai tätä suurempaa vetorasitusta; Tekninen huomautus: ’Vetolujuuskoe’: on-line tai off-line tuotantotesti, jossa kuituun dynaamisesti kohdistetaan ennalta määrätty vetorasitus 0,5–3 metrin matkalla kuidun kulkiessa nopeudella 2–5 m/s kahden n. 150 mm läpimittaisen vetopyörän välillä ympäristön lämpötilan ollessa 293 K (20 °C) ja suhteellisen kosteuden 40%. Vastaavia kansallisia standardeja voidaan käyttää vetolujuuskoetta suoritettaessa. 2. Optiset kaapelit ja varusteet vedenalaista käyttöä varten; Huom.: 5A001.c.2 kohta ei aseta valvonnanalaiseksi norminmukaisia siviilikäyttöön tarkoitettuja tietoliikennekaapeleita ja varusteita. Huom. 1: Veden alla käytettävien yhdyskaapelien ja niiden liittimien osalta katso 8A002a.3 kohta. Huom. 2: Kuituoptiset aluksen rungon läpiviennit tai liittimet: katso 8A002.c kohta. d. ”Elektronisesti ohjattavat vaiheistetut ryhmäantennit”, jotka toimivat yli 31,8 GHz:n alueella; Huom.: 5A001.d kohta ei aseta valvonnanalaiseksi ”elektronisesti ohjattavia vaiheistettuja ryhmäantenneja” laskeutumisjärjestelmissä, joissa on mikroaalloilla toimivat laskeutumisjärjestelmät (MLS) kattavien ICAO:n standardien mukaiset instrumentit. e. Radiosuuntimalaitteet, jotka toimivat yli 30 MHz:n taajuuksilla ja joilla on kaikki seuraavat ominaisuudet, sekä niitä varten suunnitellut komponentit: 1. ”hetkellinen kaistanleveys” 10 MHz tai enemmän; ja 2. pystyvät löytämään suuntimaviivan niiden kanssa toimimattomiiin radiolähettimiin, kun signaalin kesto on alle 1 ms; f. Häirintälaitteet, jotka on erityisesti suunniteltu tai muunnettu siten, että ne tarkoituksellisesti ja valikoivasti häiritsevät, estävät, ehkäisevät, huonontavat tai johtavat harhaan matkaviestinpalveluja ja joilla on jokin seuraavista toiminnoista, ja niitä varten erityisesti suunnitellut komponentit: 1. simuloivat radioliityntäverkon (Radio Access Network, RAN) laitteiden toimintoja; 2. havaitsevat ja hyödyntävät käytetyn matkaviestinyhteyskäytännön (esimerkiksi GSM) erityispiirteitä; tai 3. hyödyntävät käytetyn matkaviestinyhteyskäytännön (esimerkiksi GSM) erityispiirteitä; Huom.: GNSS-häirintälaitteiden osalta katso asetarvikeluettelo. g. Passiiviset koherentit paikantamisjärjestelmät (ns. passiiviset tutkat) tai -laitteet, jotka on erityisesti suunniteltu havaitsemaan ja jäljittämään liikkuvia esineitä mittaamalla muista lähettimistä kuin tutkista lähtöisin olevien ympäröivien radiotaajuusemissioiden heijastuksia: Tekninen huomautus: Muut lähettimet kuin tutkat voivat olla kaupallisessa radio-, televisio- tai solukkopohjaisessa televerkkoliikenteessä käytettäviä tukiasemia. Huom.: 5A001.g. kohta ei aseta valvonnanalaiseksi: a. radioastronomisia laitteita; tai b. järjestelmiä tai laitteita, joiden toiminta edellyttää kohteesta peräisin olevia radiolähetyksiä. h. Elektroniset laitteet, jotka on suunniteltu tai muunnettu siten, että ne ennenaikaisesti aktivoivat tai estävät radio-ohjattavien omatekoisten räjähteiden laukaisun: HUOM.:KATSO MYÖS ASETARVIKELUETTELO. | 5A002 | Seuraavat ”tiedonsuojaus”järjestelmät, -laitteet ja niihin tarkoitetut komponentit: a. Seuraavat järjestelmät, laitteet, sovelluskohtaiset ”elektroniset kokoonpanot”, moduulit tai integroidut piirit ”tiedonsuojausta” varten ja muut niitä varten erityisesti suunnitellut komponentit: Huom.: Satelliittinavigointijärjestelmien (GNSS) vastaanottolaitteet, jotka sisältävät tai käyttävät salauksen purkua (so. GPS tai GLONASS): katso 7A005 kohta. 1. jotka on suunniteltu tai muunnettu käyttämään digitaalitekniikkaan perustuvaa ”salausta”, joka suorittaa mitä tahansa muuta salaustoimintaa kuin autentikointia tai digitaalista allekirjoitusta ja joilla on jokin seuraavista ominaisuuksista: Tekniset huomautukset: 1. Autentikointi ja digitaalinen allekirjoitus sisältävät niihin liittyvät avaimenhallintatoiminnot. 2. Autentikointiin sisältyy kaikki sellainen valvonta, jossa ei salata tiedostoja tai tekstiä lukuun ottamatta sitä, mikä liittyy suoraan salasanojen, henkilökohtaisten tunnusnumeroiden tai vastaavan tiedon suojaamiseen luvattoman pääsyn estämiseksi. 3. ”Salaus” ei sisällä ”kiinteitä” tiedon pakkaus- tai koodaustekniikoita. Huom.: 5A002.a.1 kohtaan sisältyvät laitteet, jotka on suunniteltu tai muunnettu käyttämään ”salausta”, jossa digitaalitekniikan soveltamisessa käytetään analogisia periaatteita. a. ”Symmetrinen algoritmi”, joka käyttää yli 56 bitin avaimenpituutta; tai b. ”Epäsymmetrinen algoritmi”, jossa algoritmin turvallisuus perustuu johonkin seuraavista ominaisuuksista: 1. yli 512 bitin kokonaislukujen tekijöihin jako (esimerkiksi RSA); 2. diskreettien logaritmien laskenta äärellisen kannan suuremmassa kuin 512 bitin yksikköryhmässä (esim. Diffie-Hellman Z/pZ:ssä); tai 3. diskreetit logaritmit muissa kuin 5A002.a.1.b.2 kohdassa mainitussa suuremmassa kuin 112 bitin ryhmässä (esimerkiksi Diffie-Hellman elliptisellä käyrällä); 2. jotka on suunniteltu tai muunnettu suorittamaan salauksen analysointitoimintoja; 3. ei käytössä; 4. jotka on erityisesti suunniteltu tai muunnettu vähentämään informaatiota kuljettavien signaalien paljastavia vuotoja enemmän kuin on tarpeen terveyden, turvallisuuden tai elektromagneettisia häiriöitä koskevien standardien vuoksi; 5. muut kuin 5A002.a.6 kohdassa määritellyt, jotka on suunniteltu tai muunnettu käyttämään salaustekniikkaa ”hajaspektri”järjestelmien hajautuskoodin, mukaan lukien ”taajuushyppely”järjestelmän hyppelykoodi, tuottamiseksi; 6. jotka on suunniteltu tai muunnettu käyttämään salaustekniikkaa kanavointi-, sekoitus- tai verkkotunnuskoodien tuottamiseksi ultralaajakaistamodulointitekniikoita käyttäviä järjestelmiä varten ja joilla on jokin seuraavista ominaisuuksista: a. kaistanleveys yli 500 MHz; tai b. ”suhteellinen kaistanleveys” 20 prosenttia tai enemmän; 7. muut kuin salaustekniikkaan perustuvat tieto- ja viestintätekniikan turvajärjestelmät ja -laitteet, joiden vakuuttavuustason on arvioitu olevan Common Criteria (CC) -tietoturvastandardin tasoa EAL-6 (arvioinnin vakuuttavuustaso) parempi, tai vastaava; 8. tiedonsiirtokaapelijärjestelmät, jotka on suunniteltu tai muunnettu salakuuntelun ilmaisemiseen mekaanista, sähköistä tai elektronista tapaa käyttäen; 9. jotka on suunniteltu tai muunnettu käyttämään ”kvanttisalausta”. Tekninen huomautus: ”Kvanttisalaus” tunnetaan myös nimellä kvanttiavaimen jakaminen (QKD). Huom.: 5A002 kohta ei aseta valvonnanalaiseksi: a. ”Henkilökohtaisia älykortteja”, joilla on jokin seuraavista omainaisuuksista: 1. salaus on rajoitettu koskemaan niiden käyttöä laitteissa ja järjestelmissä, jotka tämän huomautuksen b–g kohdan mukaan ovat valvonnan ulkopuolella; tai 2. yleisten julkiseen käyttöön tarkoitettujen sovellusten osalta, jos käyttäjä ei voi vaikuttaa salaukseen ja salaus on erityisesti suunniteltu ja rajoitettu kortille tallennettujen henkilötietojen suojaamiseen; Huom.: Jos ”henkilökohtainen älykortti” soveltuu useisiin toimintoihin, kunkin toiminnon valvonta arvioidaan erikseen. b. Kuluttajille tarkoitettuja yleisradiolähetysten, maksutelevision tai vastaavien rajoitetun yleisön lähetysten vastaanottolaitteita, joissa ei ole digitaalista salausta, lukuun ottamatta niitä, joita käytetään laskutusta koskevia tai ohjelmakohtaisia tietoja takaisin yleisradiolähetysten lähettäjille; c. Laitteita, joiden salauskykyyn käyttäjä ei voi vaikuttaa ja jotka on erityisesti suunniteltu ja rajoitettu mahdollistamaan jotain seuraavista: 1. kopioinnilta suojatun ”ohjelmiston” käyttäminen; 2. pääsy johonkin seuraavista: a. kopioinnilta suojattuihin, vain luettavissa oleviin välineisiin tallennettuihin sisältöihin; tai b. salatussa muodossa välineille tallennettuun informaatioon (esimerkiksi tekijänoikeuksien suojaamisen yhteydessä), kun väline tarjotaan myytäväksi yleisölle täysin samassa muodossa; 3. tekijänoikeudella suojattujen audio/video-tietojen kopioinnin valvonta; tai 4. salaus ja/tai salauksen purku, jonka tarkoituksena on suojata puolijohdekomponenttien ja integroitujen piirien suunnittelua varten tarkoitettuja kirjastoja, suunnitteluparametrejä sekä niihin liittyviä tietoja; d. Salauslaitteita, jotka on erityisesti suunniteltu ja rajoitettu pankki- tai ’rahaliikenteen’ laitteisiin; Tekninen huomautus: ’Rahaliikenne’ 5A002 kohdan huomautuksessa d sisältää maksujen tai luottojen keräämisen ja suoritukset. e. Siviilikäyttöön tarkoitettuja (esim. kaupallisissa solukkoradiopuhelinjärjestelmissä käytettäviä) kannettavia tai siirrettäviä radiopuhelimia, jotka eivät pysty välittämään salattuja tietoja suoraan toiseen radiopuhelimeen tai laitteeseen (muuhin kuin radioliityntäverkon (Radio Access Network, RAN) laitteisiin) eivätkä pysty välittämään salattuja tietoja RAN-laitteiden (esim. radioverkon-ohjaimen (Radio Network Controller, RNC) tai tukiasemaohjaimen (Base Station Controller, BSC) välityksellä); f. Langattomia puhelimia, jotka eivät pysty päästä-päähän-salaukseen ja joiden suurin tehollinen vahvistamaton langaton toimintaetäisyys (eli yksittäinen linkitön hyppy päätteen ja tukiaseman välillä) on valmistajan antamien tietojen mukaan alle 400 metriä; tai g. Siviilikäyttöön tarkoitettuja kannettavia tai siirrettäviä radiopuhelimia ja samankaltaisia langattomia asiakaslaitteita, jotka käyttävät ainoastaan julkaistuja tai kaupallisia salausteknisiä standardeja (lukuun ottamatta piratismintorjuntatoimintoja, jotka voivat olla julkaisemattomia) ja jotka täyttävät myös salausta koskevan huomautuksen b–d kohdan edellytykset (huomautus 3: 5 ryhmä – 2 osa), jotka on tarkoitettu erityiseksi siviiliteollisuussovellukseksi, jonka ominaisuudet eivät vaikuta näiden alkuperäisten asiakaskohtaisten laitteiden salausteknisiin toimintoihin; h. Laitteistot, jotka on erityisesti suunniteltu sellaisten kannettavien tai siirrettävien radiopuhelinten tai samankaltaisten langattomien asiakaslaitteiden huoltamiseen, jotka vastaavat kaikkia salausta koskevan huomautuksen edellytyksiä (5 ryhmän 2 osassa oleva huomautus 3), kun huoltolaitteistot täyttävät seuraavat vaatimukset: 1. huoltolaitteiston käyttäjä ei voi helposti muuttaa sen salauksen toiminnallisuutta; 2. huoltolaitteisto on tarkoitettu käyttöönotettavaksi ilman merkittävää toimittajan tukea; ja 3. huoltolaitteistolla ei voi muuttaa huollettavan laitteen salauksen toiminnallisuutta; i. ”Henkilökohtaisten verkkojen” laitteistot, jotka käyttävät ainoastaan julkaistuja tai kaupallisia salausteknisiä standardeja ja joissa salauskyky rajoittuu nimelliselle toiminta-alueelle, joka valmistajan erittelyn mukaan ei ylitä 30:tä metriä. | 5B001 | Seuraavat tietoliikenteen testaus-, tarkastus- ja tuotantolaitteet, -komponentit ja –varusteet: a. Laitteet ja niitä varten erityisesti suunnitellut komponentit ja varusteet, jotka on erityisesti suunniteltu 5A001 kohdassa määriteltyjen laitteiden, toimintojen tai ominaisuuksien ”kehittämistä”, ”tuotantoa” tai ”käyttöä” varten. Huom.: 5B001.a kohta ei aseta valvonnanalaiseksi optisten kuitujen karakterisointilaitteita. b. Laitteet ja niitä varten erityisesti suunnitellut komponentit ja varusteet, jotka on erityisesti suunniteltu seuraavien tietoliikenteen tai siirtolaitteiden ”kehittämiseen”: 1. laitteet, jotka käyttävät digitaalitekniikkaa ja jotka on suunniteltu toimimaan yli 15 Gbit/s ”digitaalisella kokonaissiirtonopeudella”; Tekninen huomautus: Siirtolaitteiden osalta ”digitaalinen kokonaissiirtonopeus” mitataan nopeimmasta portista tai reitistä. 2. laitteet, jotka käyttävät ”laseria” ja joilla on jokin seuraavista ominaisuuksista: a. siirrossa käytetty aallonpituus ylittää 1750 nm; b. suorittavat ”optista vahvistusta” käyttämällä praseodyymikyllästettyjä fluoridikuituvahvistimia (PDFFA); c. käyttävät koherenttia optista siirtotekniikkaa tai koherenttia optista ilmaisutekniikkaa (jota kutsutaan myös optiseksi heterodyne- tai homodynetekniikaksi); tai d. käyttävät analogiatekniikkaa ja kaistanleveys ylittää 2,5 GHz; Huom.: 5B001.b.2.d kohta ei aseta valvonnanalaiseksi kaupallisten TV-järjestelmien ”kehittämistä” varten erityisesti suunniteltuja laitteita. 3. laitteet, jotka käyttävät ”optista kytkentää”; 4. radiolaitteet, jotka käyttävät kvadratuuri-amplitudimodulointitekniikkaa (QAM), jonka taso ylittää 256; tai 5. laitteet, jotka käyttävät ”yhteiskanavamerkinantoa” ei-liitännäisellä toimintamuodolla. | 5B002 | Seuraavat ”tiedonsuojauksen” testaus-, tarkastus- ja tuotantolaitteet: a. Laitteet, jotka on erityisesti suunniteltu 5A002 tai 5B002.b kohdassa määriteltyjen laitteiden ”kehittämistä” tai ”tuotantoa” varten; b. Mittalaitteet, jotka on erityisesti suunniteltu 5A002 kohdassa määriteltyjen laitteiden tai 5D002.a. tai 5D002.c. määriteltyjen ”ohjelmistojen” ”tiedonsuojaus”toimintojen arviointia ja kelpuuttamista varten. | 5D001 | Seuraavat ”ohjelmistot”: a. ”Ohjelmistot”, jotka on erityisesti suunniteltu tai muunnettu 5A001 kohdassa määriteltyjen laitteiden, toimintojen tai ominaisuuksien ”kehittämistä”, ”tuotantoa” tai ”käyttöä” varten; b. ”Ohjelmistot”, jotka on erityisesti suunniteltu tai muunnettu 5E001 kohdassa määritellyn ”teknologian” tukemiseen; c. Erityiset ”ohjelmistot”, jotka on erityisesti suunniteltu tai muunnettu toteuttamaan 5A001 tai 5B001 kohdassa määriteltyjen laitteiden ominaisuuksia, toimintoja tai piirteitä; d. ”Ohjelmistot”, jotka on erityisesti suunniteltu tai muunnettu seuraavien tietoliikenteen siirto- tai kytkentälaitteiden ”kehittämistä” varten: 1. laitteet, jotka käyttävät digitaalitekniikkaa ja jotka on suunniteltu toimimaan yli 15 Gbit/s ”digitaalisella kokonaissiirtonopeudella”; Tekninen huomautus: Siirtolaitteiden osalta ”digitaalinen kokonaissiirtonopeus” mitataan nopeimmasta portista tai reitistä. 2. laitteet, jotka käyttävät ”laseria” ja joilla on jokin seuraavista ominaisuuksista: a. siirrossa käytetty aallonpituus ylittää 1 750 nm; tai b. käyttävät analogiatekniikkaa ja kaistanleveys ylittää 2,5 GHz; Huom.: 5D001.d.2.b kohta ei aseta valvonnanalaiseksi ”ohjelmistoja”, jotka on erityisesti suunniteltu tai muunnettu kaupallisten TV-järjestelmien ”kehittämistä” varten. 3. laitteet, jotka käyttävät ”optista kytkentää”; tai 4. radiolaitteet, jotka käyttävät kvadratuuri-amplitudimodulointitekniikkaa (QAM), jonka taso ylittää 256. | 5D002 | Seuraavat ”ohjelmistot”: a. 5A002 kohdassa määriteltyjen laitteiden tai 5D002.c kohdassa määriteltyjen ”ohjelmistojen” ”kehittämistä”, ”tuotantoa” tai ”käyttöä” varten erityisesti suunnitellut tai muunnetut ”ohjelmistot”; b. 5E002 kohdassa määriteltyä ”teknologiaa” tukemaan erityisesti suunnitellut tai muunnetut ”ohjelmistot”; c. Seuraavat erityiset ”ohjelmistot”: 1. ”ohjelmistot”, joilla on 5A002 kohdassa määriteltyjen laitteiden ominaisuuksia tai jotka suorittavat tai simuloivat niiden toimintoja; 2. ”ohjelmistot” 5D002.c.1 kohdassa määriteltyjen ”ohjelmistojen” sertifiointia varten. Huom.: 5D002 kohta ei aseta valvonnanalaiseksi: a. ”ohjelmistoja”, joita tarvitaan 5A002 kohdan huomautuksen mukaan valvonnan ulkopuolelle jätettyjen laitteiden ”käytössä”; b. ”ohjelmistoja”, jotka mahdollistavat 5A002 huomautuksen mukaan valvonnan ulkopuolella olevien laitteiden toimintoja. | 5E001 | Seuraava ”teknologia”: a. ”Teknologia” yleisen teknologiahuomautuksen mukaisesti, joka on tarkoitettu 5A001 kohdassa määriteltyjen laitteiden, toimintojen tai piirteiden tai 5D001.a kohdassa määriteltyjen ”ohjelmistojen” ”kehittämistä”, ”tuotantoa” tai ”käyttöä” varten (toimintaa lukuun ottamatta); b. Seuraava erityinen ”teknologia”: 1. satelliiteissa käytettäväksi erityisesti suunniteltujen tietoliikennelaitteiden ”kehitystä” tai ”tuotantoa” varten ”tarvittava” ”teknologia”; 2. ”teknologia” sellaisten ”laser”tietoliikennetekniikoiden ”kehittämistä” tai ”käyttöä” varten, joilla kyetään automaattisesti seuraamaan signaaleja ja ylläpitämään yhteyttä ilmakehän ulkopuolella tai vedenpinnan alla; 3. ”teknologia” sellaisten digitaalisen solukkoradiotukiaseman vastaanottolaitteiden ”kehittämistä” varten, joiden monitaajuus-, monikanava-, monimuoto-, monikoodausalgoritmi- tai monikäytäntökäytön mahdollistavaa vastaanottokykyä voidaan muuttaa ”ohjelmisto”muutoksilla; 4. ”teknologia” ”hajaspektri”tekniikoiden, ”taajuushyppely”tekniikat mukaan lukien, ”kehittämistä” varten; c. ”Teknologia” yleisen teknologiahuomautuksen mukaisesti, joka on tarkoitettu seuraavien ”kehittämiseen” tai ”tuotantoon”: 1. laitteet, jotka käyttävät digitaalitekniikkaa ja jotka on suunniteltu toimimaan yli 15 Gbit/s ”digitaalisella kokonaissiirtonopeudella”; Tekninen huomautus: Siirtolaitteiden osalta ”digitaalinen kokonaissiirtonopeus” mitataan nopeimmasta portista tai reitistä. 2. laitteet, jotka käyttävät ”laseria” ja joilla on jokin seuraavista ominaisuuksista: a. siirrossa käytetty aallonpituus ylittää 1 750 nm; b. suorittavat ”optista vahvistusta” käyttämällä praseodyymikyllästettyjä fluoridikuituvahvistimia (PDFFA); c. Käyttävät koherenttia optista siirtotekniikkaa tai koherenttia optista ilmaisutekniikkaa (jota kutsutaan myös optiseksi heterodyne- tai homodynetekniikaksi); d. käyttävät aallonpituusjakoon perustuvaa kanavointitekniikkaa, jossa optisten kantoaaltojen välinen etäisyys on alle 100GHz; tai e. käyttävät analogiatekniikkaa ja kaistanleveys ylittää 2,5 GHz; Huom.: 5E001.c.2.e kohta ei aseta valvonnanalaiseksi kaupallisten TV-järjestelmien ”kehittämiseen” tai ”tuotantoon” tarkoitettua ”teknologiaa”. Huom.: Muiden laseria käyttävien laitteiden kuin televiestintälaitteiden ”kehittämiseen” tai ”tuotantoon” tarkoitetun ”teknologian” osalta katso 6E kohta. 3. laitteet, jotka käyttävät ”optista kytkentää”; 4. radiolaitteet, joilla on jokin seuraavista ominaisuuksista: a. käyttävät kvadratuuri-amplitudimodulointitekniikkaa (QAM), jonka taso ylittää 256; b. joiden tulo- tai lähtötaajuus ylittää 31,8 GHz; tai Huom.: 5E001.c.4.b ei aseta valvonnanalaiseksi ITU:n (International Telecommunication Union) radioviestintäpalvelulle, mutta ei radiomääritykselle, allokoimalla taajuuskaistalla toimiviksi suunniteltujen tai muunnettujen laitteiden ”kehittämiseen” tai ”tuotantoon” tarkoitettua ”teknologiaa”. c. toimivat 1,5–87,5 MHz:n kaistalla ja sisältävät adaptiivisen tekniikan, joka antaa paremman häiriösignaalien vaimennuksen kun 15 dB; 5. laitteet, jotka käyttävät ”yhteiskanavamerkinantoa” ei-liitännäisellä toimintamuodolla; tai 6. matkaviestinlaitteet, joilla on kaikki seuraavat ominaisuudet: a. käyttävät optista aallonpituutta, joka on 200 nm tai suurempi ja 400 nm tai pienempi; ja b. toimivat ”paikallisverkkona”; d. ”Teknologia” yleisen teknologiahuomautuksen mukaisesti erityisesti televiestintään tarkoitettujen sellaisten monoliittisina integroituina mikroaaltopiireinä (MMIC) toteutettujen tehovahvistimien ”kehittämistä” tai ”tuotantoa” varten, joilla on jokin seuraavista ominaisuuksista: 1. ne toimivat yli 3,2 GHz:n ja enintään 6 GHz:n taajuuksilla, niiden keskimääräinen lähtöteho on yli 4 W (36 dBm) ja niiden ”suhteellinen kaistanleveys” on yli 15 prosenttia; 2. Ne toimivat yli 6 GHz:n ja enintään 16 GHz:n taajuuksilla, niiden keskimääräinen lähtöteho on yli 1 W (30 dBm) ja